Bitmain Lancarkan Pelombong Baharu Gaya-Rak, Bawakan Kuasa Pengkomputeran Tahap Seterusnya

SINGAPURA, 10 November 2020 /PRNewswire/ —  Bitmain mengumumkan secara rasminya peralatan perlombongan gaya-rak baharu – AntRack. Membawakan konfigurasi modular boleh diganti semasa dihidupkan, ia mudah digunakan dan dinaik taraf tanpa perlu dimatikan dan reka bentuk gaya-rak merupakan pilihan yang sangat baik untuk pelanggan bagi operasi berskala besar.

AntRack mendemonstrasikan kekuatan dari segi yang berikut:

AntRack mengguna pakai reka bentuk modul, termasuk lima modul utama – 1 Rak, 1 Papan Litar, 4 Pelayan, 1 Panel Kawalan Utama dan 1 Sistem Penyejukan Air serta bahagian penting – papan cincang, panel kawalan, unit bekalan kuasa (PSU) dan kipas – kesemuanya boleh diganti semasa dihidupkan untuk operasi optimum, mengurangkan risiko penyusutan mesin dengan ketara dan dalam masa yang sama memaksimumkan masa perlombongan yang berkesan, lantas menjadikannya pilihan yang sangat baik untuk pelanggan yang ingin mengurus kos pengembangan dan meningkatkan kadar pulangan. Selagi mana dibenarkan oleh lokasi, pelanggan boleh menetapkan sebanyak mungkin AntRack yang diperlukan, mudah diperluaskan pada bila-bila masa.

Pelombong Gaya-Rak merupakan padanan  sempurna untuk penggunaan berskala besar ladang perlombongan dan pusat data Internet (IDC). AntRack boleh digunakan dengan mudah  dan boleh mula beroperasi sebaik sahaja kabel kuasa AC 3-fasa dan kabel rangkaian dipasang dan salur masuk & salur keluar untuk sistem penyejukan air ditetapkan. Selain itu, Bitmain menyediakan penyelesaian pusat data semua-dalam-satu – ANTBOX, setiap satu mengandungi 10 pelombong AntRack. Dengan mengkonfigurasikan bekalan kuasa AC 3-fasa dan sistem penyejukan air, perlombongan dapat dilakukan hampir di setiap lokasi.

Reka bentuk boleh diganti semasa dihidupkan daripada AntRack membolehkan penggantian papan cincang dibuat dengan cip set generasi terkini (7nm hingga 5nm, 3nm dan 1nm), setiap penaiktarafan meningkatkan kuasa pengkomputeran keseluruhan dan pada masa yang sama mengekalkan penggunaan kuasa yang sama. Selain itu, setiap pelayan AntRack mempunyai PSU yang menyediakan operasi lewah 3+1 bagi memastikan perlombongan tidak diganggu.

"Reka bentuk kami didorong oleh penetapan minda penyelesaian-masalah. Kami dimaklumkan bahawa ramai pelanggan kami menghadapi cabaran semasa cuba untuk memperluaskan operasi mereka. Kos penaiktarafan peralatan – bukan sahaja pelaburan dalam mesin baharu, tetapi juga penggunaan masa ketika mematikan mesin lama untuk ditukarkan dengan mesin baharu.  AntRack merupakan penyelesaian kami untuk masalah tersebut. Menampilkan reka bentuk modular boleh diganti semasa dihidupkan, AntRack boleh diaplikasikan dengan mudah dan cekap untuk penggunaan berskala besar dan dalam masa yang sama mengekalkan pengurusan belanjawan yang berkesan dalam operasi," kata Sun MingHui, Pengarah Penyelidikan dan Pembangunan (R&D) Projek AntRack.

Ditubuhkan pada tahun 2013, Bitmain mentransformasikan pengkomputeran dengan membina teknologi tentuan industri dalam mata wang kripto, rantaian blok dan kecerdasan buatan (AI).   Bitmain menerajui industri dalam pengeluaran litar bersepadu untuk perlombongan mata wang kripto, selain perkakasan perlombongan di bawah jenama Antminer. Jenama ini turut mengendalikan kumpulan perlombongan mata kripto terbesar worldwide-Antpool.com dan BTC.com. Teknologi Bitmain menyokong pelbagai platform rantaian blok dan juga syarikat baharu.


Jom Makan, Malaysia – Tempah UberEATS Jer!

Uber Malaysia yang terkenal dengan perkhidmatan perkongsian kenderaan kini dengan rasminya melancarkan UberEATS di Malaysia. Memandangkan orang Malaysia suka makan, aplikasi ini memudahkan anda menempah makanan dengan hanya menggunakan telefon pintar sahaja. Berkonsepkan Tekan Butang & Mari Makan, UberEATS mahu pengguna mereka menikmati makanan kegemaran tanpa perlu risau mengenai kesesakan trafik dan tempat letak kereta. Anggaran masa penghantaran adalah sekitar 35 minit.

Mula beroperasi pada 22 September 2017, sebagai permulaan penghantaran hanya di buat di sekitar Kuala Lumpur, Bukit Damansara dan Bangsar sahaja. Manakala waktu operasi pula bermula 9 pagi sehingga tengah malam, bergantung kepada kedai yang terlibat. Sehingga kini terdapat lebih dari 200 kedai makan yang bekerjasama dengan UberEATS antaranya Nasi Lemak Antarabangsa, Inside Scoop, Sitka Restaurant dan Mikey’s Original New York Pizza.

Buat masa ini, bayaran hanya boleh dibuat menggunakan kad debit atau kredit sahaja dan caj setiap penghantaran ialah RM5, tanpa tempahan minima. UberEATS juga telah bekerjasama dengan JAKIM untuk memastikan cara penghantarannya menepati piawaian Halal yang ditetapkan oleh JAKIM. Jadi tunggu apa lagi, muat turun aplikasi ini sekarang!!

Sebagai promosi pengenalan, masukkan kod promosi KLTASTY untuk menikmati penghantaran percuma bagi 3 pesanan, sah sehingga 21 Oktober 2017.


Twitter Rancang Bakal Hadirkan Fungsi “Reaction” Pada Aplikasinya??!!

Ada satu perkarea yang menarik apabiala Twitter dikhabarkan mahu memberikan fungsi reaction seperti Facebook pada aplikasi ini.

Menurut Jane Manchun Wong, Twitter bakal membangunkan reaction seperti suka, sedih, gelak dan beberapa lagi reaksi.

Belum lagi bilakah ia akan diperkenalkan pada umum. Jadi, sama-sama kita nantikan!!!


“Raja Telefon Berkamera” Kini Milik Huawei P20 Pro – 109 Skor DxOMark

Huawei P20/P20 Pro baru sahaja dilancarkan secara umum dan ianya masih lagi belum dipasarkan secara global. Bagaimanapun sebelum berada di tangan para pengguna, DxOMark seperti biasa akan mengeluarkan carta “ranking” skor penggambaran untuk setiap telefon pintar.

Hari ini melalui muka depan halaman sesawang DxOMark telah memperlihatkan peranti Huawei P20 Pro menduduki carta teratas untuk penggambaran dalam kategori mudah-alih. Sebanyak 109 skor dicatatkan oleh Huawei P20 Pro selain diikuti rapat Huawei P20 dengan skor 102.

Keputusan ini sekaligus meninggalkan Samsung Galaxy S9+ (99) di tangga ketiga, Google Pixel 2 (97) di tangga keempat, dan Apple iPhone X (97) di tangga kelima. Faktor yang menjadikan kedua-dua peranti keluaran Huawei berada di kedudukan teratas ialah kelengkapan daripada segi kamera yang berteknologi tinggi serta canggih.

Huawei P20 Pro menyediakan tri-kamera 20MP + 40MP + 8MP, sementara Huawei P20 hadir dengan dwi-kamera 12MP + 20MP. Kedua-duanya menggunakan teknologi dan talaan generasi ketiga daripada Leica. Dengan skor tinggi yang diperolehi, sudah semestinya Huawei P20 mampu memberikan pengalaman dan hasil penggambaran lebih baik berbanding telefon pintar yang ada di pasaran sekarang.

Jadi kepada peminat fotografi di Malaysia, tidakkah anda teringin untuk memiliki telefon pintar ini?


Amazfit Perkenal Jam Tangan Pintar GTR 2e dan GTS 2e Amazfit Amat Bergaya dengan Ciri-ciri Kesihatan dan Kecergasan Canggih

Jam tangan pintar semua-dalam-satu penting inilah bilamana gaya bertemu kesihatan

LAS VEGAS, 12 Januari 2021 /PRNewswire/ — Amazfit, jenama bertaraf global dalam pasaran peranti boleh pakai, memperkenalkan jam tangan pintar GTR 2e dan GTS 2e Amazfit di CES digital-sepenuhnya tahun ini. Menampilkan ciri-ciri penjejakan kecergasan terkini berserta reka bentuk yang amat nipis dan bergaya, kedua-dua penambahan terkini ke dalam Rangkaian jam tangan pintar GTS 2 dan GTR 2 Amazfit ini memperlihatkan gabungan yang sempurna antara gaya dan kesihatan buat pengguna aktif masa kini sekali gus turut membawakan hayat bateri yang lebih lama dan keanggunan tanpa kompromi.’

Lihat barisan produk Amazfit semasa berlangsungnya CES digital-sepenuhnya, 11-14 Januari di amazfit.com.

Jam Tangan Pintar GTR 2e dan GTS 2e Amazfit semua-dalam-satu yang Penting

Ketukangan hebat dipaparkan sepenuhnya dengan reka bentuk tanpa sempadan yang menggunakan kaca melengkung bagi mencipta pengalaman visual yang mantap dan bersepadu. Jam tangan pintar GTR 2e dan GTS 2e Amazfit menampilkan badan aloi aluminium dengan lengkung dinamik yang memberi pengalaman boleh pakai yang selesa dan ringan sekali gus turut menggabungkan lapisan vakum untuk skrin kalis calar dan kalis haus.

Skrin Boleh Putar dengan Warna dan Kejelasan Cemerlang

GTS 2e mempunyai skrin HD AMOLED 1.65-inci, boleh putar yang setanding tahap kejelasannya dengan telefon pintar terkini. Kepadatan piksel 341 ppi menjadikan paparan jelas dan seakan-akan hidup, dengan warna terang bagi memastikan kebolehbacaan yang lancar.

Dari segi bahagiannya, GTR 2e mempunyai skrin AMOLED berdefinisi tinggi 1.39-inci, boleh putar dengan kepadatan piksel 326 ppi untuk paparan yang jelas dan terang.

Dilengkapi dengan sensor optik kejituan tinggi PPG BioTrackerTM 2 yang terkini, GTR 2e dan GTS 2e Amazfit benar-benar merealisasikan perlindungan kesihatan yang menyeluruh. Jam tangan ini boleh melakukan pemantauan kadar degupan jantung selama 24 jam, malah memberi amaran apabila kadar degupan jantung semasa rehat anda meningkat secara tidak normal.

Ketika terlibat dalam aktiviti fizikal secara berterusan, seperti berlari maraton atau melakukan senaman luar yang bersungguh-sungguh, anda boleh mengukur tahap SpO2 anda bilamana tenaga anda mula berkurangan.

PAI™ (Kecerdasan Aktiviti Peribadi) ialah sistem penilaian kesihatan yang menggunakan algoritma untuk menukarkan data kompleks seperti kadar degupan jantung, tempoh aktiviti dan data kesihatan lain kepada skor tunggal yang intuitif untuk pengguna memahami dengan mudah keadaan fizikal mereka.

Pemantauan Kualiti Tidur untuk Prestasi Puncak

Jam tangan pintar GTR 2e dan GTS 2e Amazfit menyokong pemantauan tidur mendalam dengan menentukan peringkat tidur dengan tepat, mengesan keadaan pernafasan tidur dan menyediakan analisis serta cadangan berkualiti bagi tujuan penambahbaikan. Jam tangan ini juga dapat mengenal pasti tidur sekejap waktu siang lebih 20 minit[3] bagi merekodkan maklumat tidur yang lebih lengkap.

Jam tangan pintar baharu kami membolehkan anda memeriksa tahap tekanan peribadi anda –bermula daripada santai, normal, sederhana atau tinggi–sepanjang hari.

Jam tangan pintar Amazfit baharu menampilkan 90 mod sukan terbina-dalam untuk menampung keperluan kebanyakan peminat sukar. Dengan fungsi[4] pengecaman sukan pintar, ia mengaktifkan mod sukan yang berkaitan secara automatik sebaik sahaja anda mula menggerakkan tubuh badan anda.

Lakukan operasi suara pada jam tangan anda tanpa akses internet dengan ciri pembantu suara luar talian–termasuk menghidupkan mod sukan atau membuka fungsi pemantauan kadar degupan jantung.

Dengan sistem pengurusan bateri berkapasiti tinggi yang dioptimumkan secara mendalam yang menjanjikan hayat bateri sehingga 24 hari untuk GTR 2e dan 14 hari untuk GTS 2e dengan penggunaan biasa[6], jam tangan pintar ini sentiasa bersedia untuk mengesan tahap kemajuan anda–tanpa perlu berasa bimbang untuk membawa pengecas ke mana-mana sahaja anda pergi.

Keseraian Zepp App untuk Pengurusan Data Kesihatan Optimum

Jam tangan baharu kami berhubung dengan Zepp App dinaik taraf, yang menjalankan analisis komprehensif terhadap pelbagai sumber data bagi menyediakan pengurusan data tubuh badan 24/7, lantas membantu pengguna memeriksa keadaan fizikal mereka pada bila-bila masa.

Di Amerika Utara, GTR 2e dan Amazfit GTS 2e Amazfit disediakan mulai 11 Januari di kedua-dua laman sesawang rasmi Amazfit dan Amazon (pautan khusus disertakan). Kedua-duanya berharga USD 139.99.

Di UK, GTR 2e Amazfit dan GTS 2e Amazfit akan disediakan di Argos mulai 11 Januari, berharga GBP 119 dan akan disediakan di kedua-dua laman sesawang rasmi Amazfit dan Amazon pada satu tarikh yang akan disahkan kelak.

[1] GTR 2e dan GTS 2e Amazfit menerima pakai konsep reka bentuk baharu, produk-produk tersebut tidak mempunyai sempadan yang jelas pada bahagian depan, bagi membawa pengalaman visual “tanpa sempadan”.

[2] Produk-produk ini bukan peranti perubatan. Data dan keputusan ujian hanya untuk rujukan sahaja dan tidak boleh digunakan untuk mendiagnosis atau memantau sebarang keadaan perubatan. Selain itu, ketepatan data akan dipengaruhi oleh tatu atau pigmen lain pada kulit, warna kulit yang lebih gelap, rambut, pergerakan dan peluh daripada sukan dan sebagainya.

[3] Apabila ia mengesan pemakai sedang tidur antara waktu tengah malam dan 6 pagi, waktu tidur antara jam 6 petang pada hari sebelumnya dan 11 pagi boleh direkodkan sebagai waktu tidur malam; tidur antara jam 11 pagi dan 6 petang selama lebih daripada 20 minit direkodkan sebagai tidur sekejap. Tidur selama kurang daripada 20 minit tidak direkodkan.

[4] Pengecaman pintar mod sukan termasuk Berlari di Luar, Sawat Injak, Berjalan, Berbasikal di Luar, Berenang di Kolam dan Elips.

[5] Pembantu suara luar talian hanya menyokong arahan suara bahasa Inggeris.

[6] Hayat bateri mungkin berbeza mengikut tetapan, keadaan operasi dan faktor-faktor lain. Maka, keputusan sebenar mungkin berbeza daripada data makmal. GTR 2e Amazfit boleh bertahan sehingga 24 hari dengan penggunaan biasa. Senario penggunaan biasa: Kadar degupan jantung sentiasa dihidupkan, pemantauan tidur diaktifkan; 150 pesanan tolak sehari menyalakan paparan skrin, mengangkat pergelangan tangan untuk melihat masa pada jam tangan 30 kali, operasi skrin terang selama 5 minit; bersenam 3 kali seminggu, GPS beroperasi selama 30 minit.

GTS 2e Amazfit boleh bertahan sehingga 14 hari untuk penggunaan biasa. Senario penggunaan biasa: Kadar degupan jantung sentiasa dihidupkan, pemantauan tidur diaktifkan; 150 pesanan tolak sehari menyalakan paparan skrin, mengangkat pergelangan tangan untuk melihat masa pada jam tangan 30 kali, operasi skrin terang selama 5 minit; bersenam 3 kali seminggu, GPS beroperasi selama 30 minit.

Keywords: Computer/Electronics Consumer Electronics Fashion Health Care/Hospital Household/Consumer/Cosmetics Retail New products/services Trade show news


Samsung Love And care: Samsung Pupuk Budaya Cinta Akan Teknologi Dan Alam Sekitar

Minggu lalu, melalui program Samsung Love & Care, Samsung terus menyumbang kepada masyarakat dengan membawa 30 orang pelajar dan 5 orang guru di RPS Legap, Sungai Siput, Perak ke Sunway Lost World of Tambun. Tujuan aktiviti ini dilakukan adalah untuk memupuk kecintaan terhadap teknologi dan memperlihatkan sebarang kebarangkalian yang tidak terbatas yang boleh dicapai menggunakan Samsung Galaxy Note9.

Menurut Presiden Samsung Malaysia Electronics Malaysia, Yoonsoo Kim berkata, aktiviti seperti ini pastinya dapat memdidik kanak-kanak tersebut terhadap potensi sebenar teknologi.

“Aktiviti seperti ini pastinya dapat membuka mata kanak-kanak tersebut bahawa teknologi bukan hanya alat untuk bermain game,tetapi ia juga mampu untuk menzahirkan potensi,” katanya.

Sepanjang aktiviti tersebut, kanak-kanak tersebut menyertai pelbagai aktiviti di sekitar taman tema dengan cabaran yang melibatkan Galaxy Note9. Setiap cabaran bertujuan untuk mempamerkan ciri-ciri tertentu pada peranti tersebut seperti Slow-mo, mengambil gambar swafoto dan Doodling dengan S Pen dan kamera live fokus.

Kanak-kanak tersebut diketuai oleh sukarelawan dari Sansung dan dengan bimbang, kanak-kanak tersebut berjaya menghasilkan gambar dan video yang menakjubkan sama ada gambar mereka sendiri, gambar haiwan dan taman tema. Pelbagai hadiah turut disediakan bagi pasukan yang telah melakukan tugasan dengan baik.

Samsung juga turut mempunyai misi menyemai rasa cinta terhadap alam sekitar. Justeru sukarelawan Samsung dan penduduk tempatan menyertai aktiviti menanam pokok. Sungguhpun Samsung ingin menunjukkan bahawa teknologi membawa kemajuan, namun apa yang lebih penting kita perlu ingat bahawa kita perlu menjaga bumi yang kita diami.


Jelajah Bersama Samsung Galaxy A7 (2018) Di Lapan Lokasi – Mulai 26 hingga 28 Oktober

Samsung Galaxy A7 yang hadir dengan tiga kamera utama telah berjaya menerima sambutan hebat dari peminat mereka, hanya 3 hari sahaja unit pra-tempahan telah habis dijual.

Bagi meneruskan kehangatan Galaxy A7, pihak Samsung telah mengadakan jelajah di lapan lokasi yang berdekatan anda. Aktiviti “Ultra Wide Roadshow” ini akan bermula 26 Oktober (Jumaat) hingga 28 Oktober (Ahad) di lokasi-lokasi seperti berikut:

Pengunjung boleh mencuba sendiri kehebatan tiga kamera yang ada pada Galaxy A7, selain itu terdapat juga persembahan istimewa dan sesi beramah mesra bersama artis tempatan pada 27 dan 28 Oktober.

Mahu merasakan keseronokan yang berganda? Pengunjung juga boleh mengambil bahagian dalam peraduan “Mirror Mirror Me” dan berpeluang memenangi percutian ke Korea secara percuma, tambahan lagi anda berpeluang membawa balik hadiah menarik berjumlah RM8,000.

Maklumat lanjut, layari Roadshow Galaxy A7.


‘Tamago 100 Legends’ Tawar Hadiah Lumayan Sehingga RM370,000

Platform penstriman langsung termuka Asia Tenggara, Tamago kini mengadakan pertandingan ‘Tamago 100 Legends’ bagi membuka peluang kepada semua peminat setia ‘Mobile Legends Bang Bang’ (MLBB) di Malaysia untuk membawa pulang sebahagian daripada hadiah berupa wang tunai sehingga RM 370,000 yang ditawarkan.

Bermula dari 1 Oktober hingga 31 Oktober 2018, pemain MLBB berpeluang memenangi hadiah wang tunai tersebut dengan hanya meraih tempat 100 terbaik dan menyiarkan permainan mereka di Tamago. Para pemain Malaysia akan bertarung dengan pemain-pemain lain dari seluruh Asia Tenggara untuk merebut kedudukan tertinggi.

Tempat pertama akan membawa pulang hadiah wang tunai bernilai RM 41,400. Bagi tempat kedua dan ketiga pula, pemenang masing-masing akan membawa pulang RM 20,700 dan RM 12,400.

Menariknya, Tamago turut memberikan hadiah sehingga pemenang ke 100 iaitu peserta yang menyandang tempat ke-4 hingga ke-50 akan membawa pulang wang tunai berjumlah RM 4,140. Manakala, bagi tempat ke-51 hingga ke-100 pula bakal menerima wang tunai berjumlah RM 2,070.


Huawei Mate 10 Pro Bolot Anugerah Di CES 2018

Pada acara CES 2018 yang lalu, kita boleh melihat banyak pengeluar memperkenalkan produk-produk terbaru mereka kepada umum. Huawei yang turut serta telah mengumumkan peranti Huawei Mate 10 Pro akan memasuki pasaran Amerika Syarikat.

Apa yang menjadi kebanggaan Huawei ialah peranti mereka telah memenangi anugerah oleh lima badan media antarabangsa antaranya Android Authority yang mengiktiraf Huawei Mate 10 Pro sebagai “Telefon Pintar Untuk Tahun 2017”, Techradar yang memberi “Telefon Pintar Terbaik”, Android Police pula dengan “Terbaik Untuk CES 2018”, dan Android Central dengan anugerah “Pilihan Terbaik CES 2018”.

Kita sedia maklum Huawei Mate 10 Pro adalah sebuah telefon pintar yang sarat dengan ciri-ciri canggih, malah kebolehan dwi kamera Leica berteknologi baru telah diakui cemerlang oleh rata-rata penggunanya. Peranti ini juga dikatakan antara telefon pintar terbaik dari segi ketahanan bateri. Paparan FullView Display dan cip Kirin 970 membuatkan Huawei Mate 10 Pro kini menjadi telefon pintar ‘panas’ yang perlu diberi perhatian.

Dalam masa sama, Huawei WiFi Q2 yang diumumkan juga telah mendapat anugerah dari T3 sebagai “Paling Sayang” untuk sistem unit WiFi terbaik untuk kegunaan rumah.

Jadi, dengan pencapaian cemerlang ini adakah ia sudah cukup untuk mendorong anda memilikinya?


Nikmati Kuota Hotspot Yang Dipertingkat Sehingga 30GB Menerusi Pelan Celcom Mega!!!

Anda ingin menaiktaraf kuota hotspot anda? Mahukan Kelajuan yang dipertingkat? mari sini sebab korang boleh melakukannya menerusi Celcom Mega.

Menerusi pelan ini, pelan dan kuota anda akan dinaiktaraf. Antaranya adalah Unlimited yang mana kuota hotspot dipertingkat kepada 30GB berbanding sebelum ini iaitu 10GB dengan bayaran +68/sebulan.

Manakala bagi Unlimited M pula dipertingkat daripada 5GB kepada 10GB dengan +RM18/sebulan.

Jadi tunggu apa lagi, anda boleh layari laman sesawang Celcom bagi mengetahui informasi lebih lanjut.


iPhone 12 Mini & 12 Dengan Warna Ungu Kini Sudah Tersedia Di Malaysia!!!

Berita baik buat mereka yang ingin memiliki peranti iPhone yang baharu yang mana iphone 12 mini dan 12 dengan warna baru iaitu ungu kini telah tersedia di Malaysia.

Anda boleh memiliki peranti ini menerusi Apple Store Online. Berikut adalah harga bagi peranti ini:

Jadi, tunggu apa lagi!!! Cepat-cepat dapatkannya!!!


Easy Healthy Recipes

Dalam kehidupan harian kita, makanan merupakan salah satu perkara penting dalam menjaga kesihatan badan. Banyak penyakit berlaku disebabkan oleh cara pemakanan yang tidak betul, jadi untuk makan dengan lebih sihat dan betul, anda perlukan panduan dari pakar dan inilah dia aplikasi yang dinamakan Easy Healthy Recipes. Aplikasi ini adalah buku masakan yang manawarkan pelbagai jenis resipi makanan secara percuma, anda boleh memasak makanan yang sangat mudah dengan khasiat yang tinggi. Terdapat banyak resipi mudah ditawarkan mengikut kategori sarapan pagi, makan tengah hari dan makan malam. Semuanya turut dilampirkan dengan kandungan gizi yang seimbang, serta langkah demi langkah supaya memudahkan anda memasak. Jika anda seorang pemula dalam dunia masakan, maka Easy Healthy Recipes akan menjadi sahabat baik anda.


Soul Impact Oe Wireless Dijual Pada Harga RM399

Mencari fon kepala dengan harga yang berpatutan? Anda patut mencuba Soul Impact Oe Wireless kerana peranti ini memiliki fungsi Bluetooth 4.0 membolehkan sambungan sehingga 10 meter dan mesra kepada semua telefon pintar.

Mendengar bunyi yang halus tidak menjadi masalah kepada model ini. Soul Impact Oe Wireless ini mudah untuk disimpan kerana memiliki bentuk yang ergonomik dan berat yang ringan. Di samping itu, masa memainkan lagu yang mencecah hampir 18 jam sesuai dibawa semasa anda melancong atau menaiki pesawat.

Warna yang hadir cuma Hitam dan boleh didapati kebanyakan kedai berhampiran pada harga RM399.


Pokemon Pun Sambut Valentine’s Day : )

Jangan risau kalau korang tak ada partner pada Valentine’s Day nanti, Pokemon Go boleh teman korang sepanjang hari tersebut.

Niantic mengumumkan acara istimewa ini telah pun bermula dan akan berakhir pada 15 Februari nanti. Sepanjang tempoh acara khas ini, Niantic menjanjikan jumlah candy yang lebih besar dan pemanjangan tempoh Lure aktif. Selain itu Pokemon berwarna merah jambu juga akan lebih kerap muncul sepanjang Valentine’s Day ini, jadi tak perlulah korang rasa sunyi nanti.


[TIP] Dari iPhone ke Google Pixel/Pixel XL, Gunakan Quick Switch Adapter

Pengumuman Google akan kehadiran telefon pintar keluarannya dengan kemunculan model Pixel dan juga Pixel XL sememangnya berjaya menarik perhatian ramai. Setelah melihat sendiri kehebatan dan kelebihannya, adakah anda bercadang untuk bertukar dari peranti yang sedang digunakan sekarang ke Google Pixel ataupun Pixel XL?!

Sekiranya anda merupakan pengguna iPhone, perkara pertama yang boleh menghentikan niat untuk bertukar ke peranti Android adalah proses pemindahan data penting seperti kontak, gambar, video dan sebagainya yang agak remeh untuk dilakukan. Tunggu dulu! Kini anda boleh memindahkan kesemua data penting pada iPhone anda terus ke Google Pixel atau Pixel XL dengan sangat mudah melalui bantuan ‘Quick Switch Adapter’ atau juga dikenali sebagai OTG Adapter yang ada disediakan di dalam pakej pembelian peranti tersebut.

Hidupkan Google Pixel atau Pixel XL, pastikan anda telah menutup iMessage dan juga FaceTime pada iPhone. Sebelum memulakan proses pemindahan data ini, kedua-dua peranti perlulah memiliki bateri sekurang-kurangnya 50%. Kemudian klik sahaja pada butang LET’S GO pada Google Pixel atau Pixel XL anda untuk memulakan proses pemindahan data.

Kemudian anda hanya perlu klik pada menu Copy your data pada paparan skrin Google Pixel atau Pixel XL. Ingin diingatkan bahawa anda perlu memasukkan kad SIM nano yang digunakan pada iPhone sebelum ini ke Google Pixel atau Pixel XL anda.

Bagi memastikan proses pemindahan data berjalan boleh dilaksanakan, anda perlu menyambungkan Google Pixel atau Pixel XL anda ke rangkaian WiFi.

Apabila Google Pixel atau Pixel XL telah berjaya disambungkan ke rangkaian WiFi, sambungkan kabel Lightning pada iPhone anda ke Google Pixel atau Pixel XL dengan bantuan aksesori ‘Quick Switch Adapter’ atau juga dikenali sebagai adapter OTG. Sebaik sahaja kedua-dua peranti ini disambungkan, klik butang TRUST pada iPhone anda dan klik butang NEXT pada Google Pixel atau Pixel XL.

Seterusnya daftar masuk akaun Google sedia ada atau anda boleh mendaftar akaun Google yang baru dengan menekan butang MORE OPTIONS dan klik butang I AGREE.

Kini secara automatik proses imbasan data akan dijalankan secara automatik untuk membolehkan data yang tersimpan di dalam iPhone untuk dipindahkan ke Google Pixel atau Pixel XL.

Apabila proses imbasan berjaya dijalankan, kesemua data yang boleh dipindahkan akan terpapar pada paparan skrin Google Pixel atau Pixel XL. Anda boleh menentukan sendiri data mana yang ingin dipindahkan dari iPhone terus ke Google Pixel atau Pixel XL anda dan klik sahaja butang COPY dan NEXT untuk menjalankan proses pemindahan secara background.


HUAWEI MateBook 13 Bakal Dirasmikan Pada 2 April?

2 hari lepas HUAWEI baru sahaja melancarkan HUAWEI P30 dan P30 Pro. Kini dikhabarkan pada 2 April nanti HUAWEI akan melancarkan HUAWEI MateBook 13 beserta sekali dengan P30 dan P30 Pro bagi pasaran Malaysia.

Bagi yang belum mengetahui mengenai MateBook 13, ia dikhabarkan disertakan dengan skrin 13-inci IPS LCD dengan resolusi 2160×1440 pixel. Turut disertakan dengan cip Intel Core i7-8565U, memori 8GB RAM, dan storan sehingga 512GB.

1 lagi ciri baharu iaitu HUAWEI Share 3.0 yang mana ia membenarkan pengguna HUAWEI memindah fail dengan hanya tap peranti pada laptop HUAWEI. Menariknya, pengguna boleh berkongsi 1000 gambar dalam hanya 2 minit.

Pastinya anda tidak sabar-sabar menantikan ketibaan komputer riba ini. Jadi sama-sama kita nantikan dan teruskan bersama kami untuk mendapatkan info-info terkini.


Permintaan Ramai, Acer Malaysia Umum Penambahan Acer Revo One Edisi Hello Kitty

Acer Revo One edisi Hello Kitty telahpun rasmi dilancarkan di Malaysia pada April yang lepas dan hanya ditawarkan sebanyak 600 unit sahaja. Tidak sampai beberapa hari, komputer mini ini telah habis dijual. Di atas permintaan ramai, Acer mengumumkan akan menambah sebanyak 300 unit Acer Revo One edisi Hello Kitty ke Malaysia. Peranti ini dikuasaka oleh pemproses Intel Celeron, dijual pada harga RM 1,499. Manakala versi yang lebih berkuasa, Intel Core i3 pula berharga RM 2,099.

Setiap pembelian akan disertakan bersama papan kekunci dan wayarles tetikus yang dipadankan bersama CPU Hello kitty yang comel secara percuma. Kepada yang ingin melihat kecomelan Acer Revo One edisi Hello Kitty, kunjungi sahaja ke pengedar sah Acer yang berdekatan.


Unifi Malaysia Menganjurkan “The Gaming City” di Comic Fiesta 2018

Unifi Malaysia telah membuat kemunculan sulung dalam acara e-sport dengan menganjurkan pertandingan “The Gaming City” pada acara Comic Fiesta 2018 pada 24 Disember lalu.

Pertandingan “The Gaming City” menampilkan permainan yang merentasi pelbagai platform mudah alih, PC dan konsol dengan aktiviti daripada sejumlah jenama global bersekutu.

Dengan penawaran hadiah utama sebanyak RM22,000, 6 pertandingan yang kompetitif telah diadakan termasuklah PlayerUnknown’s Battlegrounds Mobile (PUBG Mobile), Counter Strike: Global Offensive (CS:GO), Tekken 7, Street Fighter V, Call of Duty (COD) dan Contra: Return.

Dalam acara yang berlangsung selama dua hari ini, ia telah membawakan lebih daripada 55,000 pelawat dan 750 bakat pemain yang menyertai pertandingan “The Gaming City”. Berikut adalah senarai penuh pemenang :

Di samping itu, pertandingan itu turut dijayakan dengan kerjasama pelbagai pihak terkemuka seperti SEA Gamer Mall, Media Prima Digital’s MyGameOn, Orange Cyber Café, Garena, Armaggeddon, Axis Esports, MSI, GameReady.gg, Prime Live, The Gaming Company, the Mobile Gaming Community dan The Media Co. and Borneo Gaming Company.


Had 140 Aksara Twitter Ditambah Baik

Media sosial terkenal Twitter baru sahaja mengumumkan bahawa anda tidak lagi had 140 aksara, tidak lagi termasuk dengan gambar, video, GIF dan juga fungsi Quote. Pasti ramai yang gembira kerana had aksara ini ditambah baik, terutama sekali pada fungsi Quote, sebelum ini amat terhad untuk pengguna meluahkan pendapat mereka apabila memuat naik Quote tweet dari pengguna lain.

Kini dengan peraturan had aksara yang baru, bolehlah anda meluahkan pendapat, berkongsi informasi dan bermacam-macam lagi dengan lebih mudah.


Sertai Peraduan Give Away TuneTalk & Rebut Peluang Menang vivo V15 Pro!

Bersempena meraikan ulang tahun ke-10 Tune Talk, ada kejutan besar buat korang! Apa agaknya kejutan itu? Aha! vivo dengan kerjasama Tune Talk kini menganjurkan peraduan give away yang menawarkan peluang untuk memenangi vivo V15 Pro!

Seronoknya wehhh! Peraduan give away berlangsung bermula SEKARANG – 30 Jun 2019 dan terbuka kepada semua. 10 pemenang bertuah dipilih secara rawak berpeluang membawa pulang vivo V15 Pro.

Amacam geng? Semudah A B C kan? Tunggu apa lagi? Sertai Sekarang! Mana tau korang bertuah. Bak kata pepatah Melayu : tuah ayam nampak di kaki, tuah manusia siapa tahu. Good luck!


Beli Huawei nova 3 & Dapat Hadiah Percuma Bernilai RM1,000

Penjualan rasmi Huawei nova 3 akan bermula pada 11 Ogos (Sabtu) jam 10 pagi di stor Huawei, Pavillion Elite. Sempena jualan khusus ini, pelanggan yang memakai pakaian berwarna merah layak mendapat hadiah percuma bernilai RM1,000 dengan setiap pembelian Huawei nova 3.

Harga jualan rasmi Huawei nova 3 adalah RM 1,899, tersedia dalam tiga pilihan warna iaitu Iris Purple, Merah dan Hitam. Antara hadiah percuma termasuk kad Nova Privilege, Huawei A2 Band, Huawei Bluetooth Earpiece AM61 dan banyak lagi ( sementara stok masih ada).

Dalam majlis jualan khusus ini juga, anda berpeluang bertemu dengan selebriti tempatan terkenal seperti Wany Hasrita, Haqiem Rusli, Hafeez Mikail dan Hael Husaini.

Huawei nova 3 adalah peranti siri Nova terbaru yang hadir dengan spesikasi setanding flagship, tetapi dengan harga lebih mesra pengguna. Dilengkapi dengan paparan skrin 6.3 inci FHD+, cip pemproses terkini Kirin 970, 6GB RAM dan 128GB ROM, bateri berkapasiti 3,750mAh dan teknologi GPU Turbo.

Ciri utama yang diketengahkan pada nova 3 adalah kehadiran empat kamera, di mana 16MP + 24MP sensor pada kamera utama, serta 24MP + 2MP kamera hadapan yang sama-sama hadir dengan teknologi Master AI.

Yang berminat warna merah, jangan terlepas peluang mendapat hadiah percuma menarik ini! Maklumat lanjut layari laman FB Huawei Malaysia.


Sensor Cap Jari Di Bawah Panel Gelas Semakin Hampir

Synaptics telah mengumumkan sensor cap jari optik terbaru yang menawarkan fungsi imbasan cap jari untuk telefon pintar dan tablet melalui panel gelas.

Sensor terbaru, yang dikenali sebagai Synaptics FS9100 menampilkan perbezaan yang ketara berbanding pengimbas konvensional, ia membolehkan pengguna menggunakan sistem keselamatan cap jari tanpa perlu meletakkan jari pada pengimbas fizikal, sebaliknya anda cuma perlu menempatkan jari anda pada bahagian panel gelas yang juga sebahagian dari unit paparan. Selain itu, Synaptics berkata bahawa FS9100 juga kalis air, kalis calar dan tahan lebih lama daripada sensor fizikal terdedah.

Pengumuman ini jelas akan membawa perubahan kepada cara kita menggunakan smartphone selepas ini. Pihak pengeluar pula pastinya akan bereksperimentasi dan dengan ketiadaan butang fizikal untuk sensor cap jari, kami rasa lebih ramai pengeluar akan mula menghasilkan peranti dengan paparan tanpa bingkai.


Akan Datang! OPPO Reno Bakal Hadir Dengan Pilihan Warna Baru ❤

Bagi memberi lebih banyak pilihan kepada pengguna, OPPO bakal memperkenalkan tambahan warna baharu untuk model OPPO Reno. Pun begitu, pihak OPPO masih berteka teki mengenai warna tersebut, namun memberi gambaran ianya adalah variasi warna yang romantis. Teruja dan tak sabar nak tahu apa warna tersebut? Sama-sama kita tunggu!

OPPO Reno berjaya mengekalkan kedudukan No. 1 sebagai peranti pintar terlaris dengan julat harga antara RM1,900 dan RM2,100 di kedai-kedai telco utama iaitu Celcom, Digi dan Maxis sejak Mei 28 hingga sekarang. Dijual pada harga RM1,999 seunit, OPPO Reno boleh didapati menerusi beberapa saluran berbeza termasuk OPPO Online Store, Lazada dan Shoopee.


Rekaan Casing Samsung Galaxy S21 Terdedah? – Saiz Lensa Adalah Kecil?

Baru-baru ini, pengeluar casing mendedahkan rekaan yang dikatakan milik Galaxy S21 +. Menariknya, saiz lensa peranti ini dilihat agak kecil.

Menurut gambar yang terdedah sebelumnya, kawasan kamera siri Galaxy S21 akan disatukan dengan bingkai, dan bingkai akan memanjang ke atas dan bersambung terus ke belakang. Selain itu, Samsung juga diam-diam meninggalkan layar melengkung, dan layar lurus jelas lebih baik dalam kawalan paparan dan permainan.

Menurut media asing, harga tiga model S21 di Eropah adalah: S21 dengan ruang storan 128GB ialah 849 Euro, sementara model 128GB dan 256GB Plus masing-masing berharga 1,049 Euro dan 1,099 Euro). Samsung dijangka akan melancarkan siri S21 pada 14 Januari.


Strim Disney+ Hotstar Mulai Hari Ini!

Perkhidmatan penstriman yang dinanti-nantikan, Disney+ Hotstar telah dilancarkan di Malaysia hari ini, dan menawarkan cara baru bagi menikmati kandungan popular daripada jenama-jenama hiburan paling ikonik di bawah syarikat ini. Selain barisan filem dan rancangan menarik daripada Disney, Pixar, Marvel, Star Wars dan National Geographic, penonton juga dapat menikmati pelbagai siri hiburan dan filem umum bagi khalayak dewasa muda serta karya-karya tempatan dan Asia yang terulung.

Mulai hari ini, pengguna boleh melanggan perkhidmatan ini menerusi DisneyPlusHotstar.my atau memuat turun aplikasi Disney+ Hotstar pada peranti Android dan iOS untuk menikmati penstriman dengan RM54.90 untuk tiga bulan. Dalam pada itu, pelanggan Astro Movies Pack berpeluang menikmati pelbagai pakej istimewa, manakala pelanggan Astro yang lain boleh mendapat maklumat lanjut di astro.com.my/Disney.

Disney+ Hotstar akan membawa beribu-ribu jam hiburan untuk segenap lapisan umur, dengan beraneka pilihan terdiri daripada 800 filem dan 18,000 episod terbitan The Walt Disney Company yang paling hebat! Pelbagai rancangan terbaru sedang menanti anda, seperti Raya and the Last Dragon (penstriman bermula 4 Jun) dan Luca (penstriman bermula 18 Jun), filem-filem blockbuster seperti Avengers: Endgame dan Frozen 2, Disney+ Originals eksklusif seperti Loki (penstriman bermula 9 Jun), The Falcon and The Winter Soldier, WandaVision dan The Mandalorian, serta tayangan perdana eksklusif beberapa filem dan siri drama buatan Malaysia yang paling dinanti-dinantikan seperti J2: J Retribusi, Zombitopia (penstriman bermula 2 Julai), Ada Hantu (penstriman bermula 13 Ogos), Semanis Senyumanmu dan Wifi Sebelah Rumah (penstriman bermula 25 Jun).

Pengalaman tontonan Disney+ Hotstar dengan kualiti visual dan audio terbaik

Dengan semakin banyak filem and siri TV tersedia dalam format Dolby Vision® HDR dan Dolby Audio™, pengguna dengan peranti yang serasi boleh menstrimkan rancangan kegemaran menerusi Disney+ Hotstar dengan kualiti visual dan audio yang terunggul. Anda boleh menikmati kedua-dua format visual dan audio ini menerusi aplikasi Disney+ Hotstar Android TV and Apple TV. Dolby Vision menawarkan kualiti imej yang ultra jelas, manakala Dolby Audio menawarkan bunyi yang jelas, perincian dialog yang mudah didengar serta kesan bunyi yang realistik bagi merancakkan lagi babak kegemaran anda!

Pengarah Urusan, Bahagian Pasaran Baru Muncul Dolby Laboratories, Pankaj Kedia berkata, “Kami teruja dapat bekerjasama dengan Disney+ Hotstar untuk membawa kualiti audio dan visual yang terunggul ke platform Disney+ Hotstar di Malaysia. Dengan Dolby Vision dan Dolby Audio, penonton pasti dapat menikmati pengalaman menakjubkan dengan kandungan Disney+ Hotstar kegemaran mereka dari keselesaan ruang tamu pada bila-bila masa.”

Berikut merupakan antara sorotan kandungan yang dapat dinikmati oleh pelanggan Disney+ Hotstar dalam format Dolby Vision dan Dolby Audio di Malaysia:

Barisan program kegemaran Disney (Disney Favourites)

Susulan pelancaran ini, pelanggan dapat menstrimkan Disney+ Hotstar pada pelbagai peranti TV mudah alih dan bersambung yang serasi, termasuk pemain media penstriman. Setiap akaun yang didaftarkan dapat menyokong dua penstriman secara serentak, dan kebanyakan kandungan adalah tersedia untuk dimuat turun pada telefon bimbit dan tablet. Semua kandungan bukan sahaja bebas iklan, malah berbekalkan satu bahagian kandungan yang dikhususkan untuk kanak-kanak dan sesuai dengan usia, serta antara muka pengguna yang mesra kanak-kanak dan mudah dilayari.

Untuk maklumat lanjut, sila layari DisneyPlusHotstar.my.


Siti Nurhaliza Dilihat Mengambil Gambar Swafoto Menggunakan Vivo V15 Pro, Netizen Memuji Hasil Gambar Yang Menakjubkan

Penyanyi nombor 1 negara, Datuk Seri Siti Nurhaliza yang juga dilihat telah memuat naik gambar swafoto menggunakan Vivo V15 Pro ketika pertunjukkan Fiziwoo’s Raya Collection. Foto tersebut dilihat mendapat jumlah likes yang banyak iaitu 116,888 likes.

Semua ini terdedah apabila rakaman gambar disebalik pengambilan swafoto tersebut terdedah yang menarik perhatian orang ramai dan menjadi tular. Hal ini kerana beliau mengambil gambar menggunakan Vivo V15 Pro yang mempunyai 32MP Elevating Front Camera di dalam keadaan gelap namun hasil gambarnya adalah sangat terang. Netizen di media sosial dilihat sangat mengagumi hasil gambar yang muat naik itu.

Vivo V15 Pro ini membenarkan pengguna merakam gambar persis seorang profesional apabila ia disertakan denga 48 juta Pixel sensor, 8MP AI Super Wide-Angle Camera dan 5MP Depth Camera. Jadi tidak hairanlah gambar yang diambil sangat menakjubkan.

Vivo V15 Pro ini dilengkapi dengan AI Photography termasuklah AI Face Beauty dan AI Portrait Framing. AI SuperNight Mode pula mampu merakam gambar malam yang sangat menawan tanpa perlu tripod atau kamera DSLR. Ia mampu merakam beberapa keping gambar dengan Exposure yang berlainan.

Vivo V15 Pro 6GB RAM kini dijual pada harga RM1699 manakala bagi veri 8GB RAM pula dijual pada harga RM1899. bagi mendapatkan maklumat lankut, anda bolehlah melayari laman sesawang Vivo.


Nikmati ROG Phone 5 Pada Harga kaw-Kaw Bersempena Jualan 8.8!!! – Miliki Hadiah Percuma Berupa ROG Cetra II & ROG Kunai GamePad 3!!

Berita baik buat mereka yang ingin memiliki peranti ROG Phone 5!! Nikmati tawaran dan penjimatan 8.8 hebat di ROG Phone 5 yang berlansung dari sekarang sehingga 15 Ogos!!!

Anda boleh membeli peranti ini di laman sesawang berikut:


Infineon bawakan berjuta-juta cip untuk ventilator perubatan

Munich, Jerman, 10 April 2020 /PRNewswire/ — Infineon Technologies AG (FSE: IFX / OTCQX: IFNNY) memainkan peranan penting untuk menyokong pembuatan alat ventilator. Semikonduktor kuasa daripada Infineon adalah penting untuk mengawal motor ventilator dengan andal dan cekap, termasuk ventilator yang dikeluarkan oleh peneraju bertaraf global bagi peralatan perubatan, ResMed.

Dr. Helmut Gassel, Ahli Lembaga Pengurusan dan Ketua Pegawai Pemasaran CMO Infineon Technologies AG, berkata: “Kami berasa gembira kerana kami dapat menyumbang bagi menyokong dalam menangani krisis ini dengan sekitar 38 juta semikonduktor kuasa untuk mengeluarkan ventilator perubatan. Sebagai peneraju pasaran global untuk komponen-komponen ini, kami memberi tumpuan kepada keupayaan untuk membolehkan produk ini tersedia dalam masa terdekat.”

Mick Farrell, Ketua Pegawai Eksekutif ResMed, berkata: “Usaha-usaha oleh Infineon untuk menyediakan semikonduktor ini dengan pantas benar-benar menyelamatkan keadaan. ResMed dan pengeluar ventilator yang lain hanya dapat memenuhi permintaan dunia terhadap alat ini sekiranya pengeluar-pengeluar komponen seperti Infineon dapat memenuhi permintaan kami. Terima kasih diucapkan kepada Infineon dan lain-lain kerana menyahut cabaran yang belum pernah berlaku sebelum ini.”

“Kini kami sedang mengalami perubahan ke arah peralatan perubatan. Pelbagai pengeluar meluaskan atau mengubah tumpuan produk mereka dan meminta daripada kami untuk mendapatkan komponen yang diperlukan bagi memenuhi permintaan khusus dengan pantas,” tambah Dr. Gassel mengenai permintaan selanjutnya dalam bidang ini.

Infineon mempunyai kepakaran sekian lama dan portfolio produk yang luas dalam bidang motor elektrik kendalian-bateri. MOSFET kuasa Infineon direka bentuk dengan cara yang unik bagi memberi lebih kecekapan dalam pemacu motor, dengan kehilangan penukaran yang rendah, penjanaan haba yang rendah dan keandalan tertinggi dalam operasi. Reka bentuknya yang kecil dan kompak menjadikannya amat sesuai untuk peranti mudah alih/pengguna.

Infineon Technologies AG ialah peneraju dunia bagi penyelesaian semikonduktor yang menjadikan kehidupan lebih mudah, lebih selamat dan lebih mesra alam. Mikroelektronik daripada Infineon merupakan kunci kepada masa depan yang lebih baik. Pada tahun fiskal 2019 (berakhir 30 September), Syarikat melapor jualan kira-kira sebanyak €8.0 bilion dan menggaji sekitar 41,400 kakitangan seluruh dunia. Infineon tersenarai dalam Bursa Saham Frankfurt (simbol saham: IFX) dan dalam pasaran luar sistem bursa saham AS, OTCQX International Premier (simbol saham: IFNNY).

Siaran media ini disediakan secara dalam talian di www.infineon.com/press

Maklumat lanjut mengenai teknologi ini disediakan di https://www.infineon.com/cms/en/applications/industrial/medical-ventilator/

Ikuti kami: Twitter – Facebook – LinkedIn


Raya Anda Tidak Akan ‘Single’ Lagi Dengan Pilihan Komputer Riba 2 Dalam 1 Di GLOO

Di sebalik keriangan Aidil Fitri yang akan tiba tidak lama lagi, pastinya anda inginkan peneman yang sentiasa berada di sisi anda. Takkan anda nak ‘Single’ lagi untuk raya tahun ini? Jangan bimbang, kini anda boleh mencari komputer riba 2 dalam 1 sebagai peneman anda ketika di lebaran ini, dapatkannya di laman sesawang GLOO.

Keriangan pasti bertambah apabila, peranti ini mempunyai kepelbagaian varian pemproses Intel® Core™ yang sangat berkuasa. Ia dapat memberikan pengalaman dan kenangan yang terindah kepada anda sempena AidilFitri ini.

Jadi anda boleh melakukan pelbagai aktiviti dengan menggunakan komputer riba ini, seperti melayari media sosial dan menonton movie. Dengan adanya komputer riba 2 dalam 1 ini, anda tidak akan berasa bosan jika tidak dapat menziarahi ke rumah sanak saudara atau jiran tetangga.

Pastinya raya anda akan diisi dengan aktiviti bermanfaat menerusi peranti 2 dalam 1 yang boleh dibeli dengan harga yang sangat murah dan berbaloi untuk dimiliki.

Bukan produk ini sahaja, anda boleh melayari laman sesawang GLOO bagi mengetahui pelbagai produk yang dijual pada harga yang sangat menarik!!! Jangan bimbang kerana promosi ini sah sehingga 30 Jun 2019 yang mana ia hanya tersedia di laman sesawang GLOO. Dapatkan juga hadiah percuma bagi setiap pembelian.

Raya anda kini tidak akan ‘Single’ lagi dengan peneman ini.


Samsung Galaxy Unpacked 2020: Samsung Galaxy Z Fold 2, Buds Live, Siri Galaxy Tab S7 & Watch 3 Turut Dilancarkan!!!

Bersempena pelancaran Siri Samsung Galaxy Note20 yang baru sahaja berlangsung tadi, Samsung turut memperkenalkan beberapa produk-produk menarik yang pasti mampu menarik perhatian anda.

Peranti ini hadir dengan pemproses Snapdragon 865+ dan dipadankan dengan RAM sehingga 8GB dam Storan sehingga 512GB.  Skrin pula tampil dengan 11″ LTPS / 12.4 AMOLED dengan kadar segar semula 120Hz.

Kamera utama peranti ini adalah 13MP + 5MP dan 8MP bagi kamera hadapan dan dihadirkan dengan bateri sehingga 10090mAh. Ia dijual pada harga USD649 (kira-kira RM2720) bagi Tab S7 dan USD849 (kira-kira RM3559) bagi Tab S7+.

Peranti ini tampil dengan skrin 6.2″ Super AMOLED dan apabila ia dibuka ia hadir dengan 7.6″. Ia turut hadir dengan kadar segar semula 120Hz dengan bateri sebesar 4500mAh.

Peranti ini hadir dengan 3 warna iaitu Mystic Bronze, Mystic Black dan Mystic White. Menariknya, peranti ini mampu bertahan sehingga 6 jam  dan 21 jam dengan box. Ia dijual pada harga RM699.

Peranti ini tampil dengan 2 varian iaitu 1.2″ dan 1.4″. Ia hadir dengan IP68, MIL-STD-810, Corning GOrilla Glass DX, ECG dan pemantauan darh tinggi. Ia dijaual pada harga RM1699 bagi 1.2″ dan RM1799 bagi 1.4″.


OPPO Berkolaborasi Dengan Pereka Terkenal, Pamela Tan Pamer Hasil Seni Di Jelajah OPPO Reno Di Sunway Pyramid Dari 18 Hingga 30 Jun

Peranti baharu dari OPPO iaitu OPPO Reno 10x Zoom yang sudah dijual secara rasmi telah membuat kemunculan di jelajah dari 18 hingga 30 Jun di Sunway pyramid. Jelajah pada kali ini akan meliputi pelbagai siri permainan, pertandingan dan beramah mesra bersama selebriti.

Justeru, OPPO telah berkolaborasi bersama dengan pereka tempatan, Pamela Tan dalam menghasilkan pertunjukkan seni yang menakjubkan menerusi visual portal di jelajah berkenaan. Pengunjung yang hadir juga berpeluang untuk menerokai pertunjukkan tersebut menerusi OPPO Reno 10x Zoom.

Hasil seni dari Pamela itu memaparkan beberapa lapisan elemen dengan menggunakan tali untuk menyorot bentuk interstisial antara lengkungan pembukaan radial ke kawasan pusat. Tali tersebut direnggangkan dan ditenun di antara bingkai besi yang nipis. Ia sekaligus memberikan perasaan kepada pengunjung seumpama memasuki visual portal.

Dalam pada itu, ketika jelajah berkenaan, orang ramai boleh menyertai OPPO Reno 10x Carnival yang mana pelbagai permainan dan aktiviti menarik seperti pertandingan fotografi menggunakan OPPO Reno 10x Zoom yang memberi peluang kepada anda untuk memenangi hadiah bernilai sehingga RM40000.

Selain mengambil bahagian dalam permainan, OPPO turut menawarkan program trade-in untuk siri OPPO Reno dan cabutan bertuah bagi pemegang kad Public Bank Debit / kredit. Pelanggan yang membeli siri OPPO Reno ketika jelajah tersebut, mereka akan menerima hadiah eksklusif bernilai RM798.


Imej ASUS Zenfone 8 Flip??!! – Bakal Dilancarkan Pada 12 Mei Ini?

Ada satu laporan menarik daripada 91mobiles yang mana media di India melaporkan bahawa ASUS Zenfone 8 dan Zenfone 8 Flip akan dilancarkan pada 12 Mei. Ekorang daripada pendedahan itu, beberapa imej peranti Zenfone 8 Flip ini telah terdedah.

Daripada imej yang terdedah ini memperlihatkan bahawa rekaan kamera bagi telefon ini boleh diputarkan sehingga 180 darjah. Jadi kamera belakang boleh dijadikan kamera hadapan.

Dari aspek dalaman pula, peranti ini dikhabarkan ia hadir dengan skrin 6.67″ FHD+ AMOLEDdan kadar segar semula 90HZ.Ia juga dikatakan hadir dengan pemproses Qualcomm 888 dan dipadankan dengan RAM sebesar 8GB dan storan sebesar 256GB.

Dari aspek kamera pula, ia hadir dengan 64MP + 8MP + 12MP dan menyokong rakaman video 8K.


Celcom Pacu Momentum Pelaburan Rangkaian Bagi Tahun 2021!!!!

Celcom Axiata Berhad (Celcom) meneruskan momentum dalam memacu pelaburan rangkaiannya bagi menambahbaik dan mengoptimumkan pengalaman rangkaian dan perkhidmatan dalam tahun 2021. Dengan komitmen perbelanjaan modal yang dianggar pada RM1 billion tahun ini, Celcom menyasarkan untuk mempertingkat kapasiti rangkaian, mengurangkan kesesakan trafik rangkaian, dan menambahbaik liputan 4G di seluruh negara.

Pemulihan yang stabil di sebalik kawalan pergerakan Covid-19.

Celcom terus melaksanakan Kecemerlangan Operasi dalam suku keempat 2020 yang memperbaiki keuntungan serta pertumbuhan hasil dan momentum pasaran yang kukuh dalam setengah tahun kedua 2020, dengan 306 ribu pertumbuhan dalam bilangan. Celcom turut mencatatkan pertumbuhan positif pada asas suku tahunan dalam Pelanggan, Hasil, Kos, Keuntungan, dan pertumbuhan bahagian pasaran. Pertumbuhan perniagaan dan keuntungan Celcom disebabkan oleh fokus berterusan dalam Kecemerlangan Operasi dan pengurusan kos.

Celcom memperlihatkan pertumbuhan kukuh dalam jumlah pelanggan (YoY+306k), disokong oleh pelan Prabayar Truly Unlimited dan Pascabayar MEGA™. Celcom turut mempamerkan prestasi perniagaan yang lebih kukuh dan adaptasi yang pantas kepada Norma Baharu dalam urusniaga dan operasi pengedaran, seterusnya menghasilkan pertumbuhan kukuh dalam pelanggan baharu.

Celcom turut mencatat keuntungan pada asas suku tahunan berserta pertumbuhan hasil RM42 juta (+2.7%) dan EBITDA meningkat sebanyak RM75 juta (+10.6%).  Pelanggan prabayar meningkat dengan 203 ribu pelanggan baharu (+3.7% QoQ) daripada pelan Truly Unlimited, mencatatkan pertambahan positif selama lapan bulan berturut-turut sejak Mei 2020. Ini memperlihatkan ketangkasan Celcom dalam perniagaan dan adaptasi pantas kepada Norma Baharu dalam pelaksanaan urusniaga. Pelanggan pascabayar meningkat sebanyak 75 ribu pada asas suku tahunan (+2.5%), yang didorong oleh peralihan pelanggan prabayar kepada pascabayar, dengan ARPU sebanyak RM84.

Mengulas berkenaan prestasi Celcom dalam tahun 2020, Idham Nawawi, Ketua Pegawai Eksekutif Celcom Axiata Berhad berkata, “2020 merupakan tahun yang mencabar untuk rakyat Malaysia kerana kawalan pergerakan. Namun Celcom terus berdiri bersama mereka dan menyokong rakyat daripada pelbagai golongan melalui bantuan kepada mereka yang memerlukan.

“Trajektori pertumbuhan kami dalam setengah tahun kedua 2020 merupakan hasil daripada usaha inovasi yang berterusan dan inisiatif sokongan sepanjang suku ketiga dan keempat. Pelanggan lebih banyak bergantung secara digital untuk perniagaan, bekerja dari rumah, pendidikan dan hiburan; jadi kami bekerja tanpa lelah untuk mempertingkat kualiti liputan rangkaian 4G kami dan memacu pelaburan rangkaian untuk memastikan pengalam rangkaian yang konsisten,” kata Idham.

Menangani pertumbuhan trafik data yang pesat

Celcom mencatatkan pertumbuhan trafik data lebih daripada 50% iaitu 431 juta GB, berbanding 4Q19 dengan 287 juta GB. Purata pengguna data setiap pelanggan juga meningkat pada 40% tahun ke tahun dengan 20.8GB sebulan setiap pengguna berbanding 14.6GB sebulan setiap pengguna.

Pelaburan rangkaian Celcom yang dipacu dengan lebih RM250 juta kini dalam peringkat akhir untuk diselesaikan. Inisiatif ini memperlihatkan pengurangan dalam kesesakan rangkaian, menyediakan perkhidmatan dan pengalaman rangkaian yang konsisten. Pelaburan rangkaian yang dipacu Celcom juga turut melibatkan sebuah pasukan Tindakan Pantas khusus bagi menghadapi cabaran Covid-19, mengutamakan liputan rangkaian, dan kerja-kerja optimisasi dan penambahbaikan di kawasan pedalaman. Sejak Disember tahun lalu, Celcom telah menyediakan tapak stesen rangkaian yang baru, menambahbaik dan mengoptimisasi liputan 4G di kawasan pedalaman seluruh negara, termasuk Kampung Jemukan, Sarawak, Kampung Bukit Pampong, Raub, Pahang, Bukit Petai, Jeranggau, Kelantan, Kg Bunuk, Sarawak, Kg Mambong, Puncak Borneo, Sarawak dan banyak lagi.

Program pelaburan rangkaian yang dipacu ini menyasarkan penambahbaikan dan optimisasi lebih 4,700 tapak rangkaian seluruh negara, dengan peningkatan kapasiti, pemasangan perkakasan 4G terkini, dan program optimisasi rangkaian teras, yang meliputi hampir 1,000 tapak rangkaian 4G di Sabah and Sarawak. Sebagai tambahan, Celcom turut menjalankan program optimisasi kluster seluruh negara bagi 3,600 lagi tapak rangkaian untuk menangani isu ‘buffering’ video, dan menyediakan kualiti panggilan suara dan video yang lebih baik menjelang Ogos 2021.


Oh Best… “Tanda Biru” Whatsapp Boleh Tukar Kepada Ikon Unik

Berasa bosan pada tanda biru atau lebih dikenali sebagai Bluetick pada aplikasi Whatsapp? Hah kami ingin kongsikan satu tip ringkas yang boleh mengubah tanda biru yang bosan menjadi ikon yang lebih menarik.

2. Muat turun aplikasi APK <YoWhatsApp>

3. Buka aplikasi <YoWhatsApp>, klik 3 titik pada sebelah atas kanan, pilih YoMods → 3.Conversation Screen

4. Kemudian pilih 2 Styles (Look and Feel), seterusnya pilih menu 3.2.2 Ticks Style.

5. Pilih ikon menarik yang anda suka.


Redmi K20 Pro Diperkenal – Sokong Snapdragon 855 + Rekaan Pop Up + Kamera Utama 48MP

Seperti yang dijanjikan, Redmi hari ini secara rasminya memperkenalkan pewaris baru mereka iaitu Redmi K20 Pro kepada umum dalam sebuah acara pelancaran yang berlangsung di China, sebentar tadi.

Redmi K20 Pro membawakan paparan penuh bersaiz 6.39″ AMOLED dengan resolusi FHD+ (2340 x 1080 piksel). Peranti ini dibina dengan rekaan pop-up dan menawarkan nisbah skrin-ke-badan yang tinggi iaitu 91.9%. Bezel pada peranti juga kelihatan nipis dengan ukuran 2.1mm dan ketebalan 3.8mm.

Kuasa dalaman Redmi K20 Pro menggunakan cip pemproses Qualcomm Snapdragon 855 yang dipadankan dengan GPU Adreno 640 sebagai tunjang utama. Pilihan memori yang dibekalkan adalah sehingga 8GB RAM dan storan sehingga 256GB ROM. Peranti ini turut diselitkan ciri Game Turbo 2.0 bertujuan mengoptimumkan prestasi peranti.

Untuk kamera, Redmi K20 Pro mempunyai tiga kamera utama : 48MP (Sony IMX 586) + 13MP + 8MP. Mengiringinya, kamera selfie dengan 20MP. Kamera Redmi K20 Pro turut menyokong video gerak perlahan 960fps.

Melengkapinya adalah bateri berkapasiti 4,000 mAh dengan pengecasan pantas 27W. Redmi K20 Pro dilengkapi pengimbas cap jari generasi ke-7. Sistem operasi digunakan adalah MIUI 10 berasaskan Android 9.0 Pie. Peranti ini juga dilengkapi sejumlah ciri lain seperti audio Hi-Res, Bluetooth 5.0, NFC, USB-C dan audio jack 3.5mm.

Tersedia dalam beberapa warna menarik seperti merah dan biru, peranti ini ditawarkan di pasaran China pada harga berikut :


Kad Hadiah Roblox Kini Terdapat Di 7-Eleven Malaysia

7-Eleven Malaysia telah memperkenalkan kad hadiah Roblox, kini boleh didapati di semua kedai 7-Eleven di seluruh negara.

Kaki game di Malaysia kini boleh menggunakan kad hadiah untuk membeli Robux, mata wang maya Roblox, atau langganan Roblox Premium. Kad hadiah tambahan dompet boleh didapati dalam denominasi RM50 dan RM125, menjadikannya hadiah berpatutan yang pasti akan menggembirakan peminat Roblox.

Roblox adalah platform dalam talian global yang membolehkan pengalaman bersama di antara puluhan juta pengguna harian. Setiap hari, orang di seluruh dunia bersenang-senang dengan rakan-rakan ketika mereka meneroka berjuta-juta pengalaman digital yang mendalam yang dibina oleh komuniti Roblox, yang terdiri daripada lebih daripada lapan juta pencipta. Ada sesuatu untuk semua orang: dari konsert muzik dan pertunjukan fesyen maya, hingga perlumbaan, permainan peranan, simulasi, dan kursus halangan.


OneWeb Melengkapkan Misi ‘Lima kepada 50’ untuk Meliputi Wilayah Utara Latitud 50 darjah yang merangkumi UK, Kanada, Alaska dan Rantau Artik

LONDON, 2 Julai 2021 /PRNewswire/ — OneWeb, sebuah syarikat komunikasi satelit Orbit Bumi Rendah (Low Earth Orbit, LEO), hari ini mengumumkan kejayaan pelancaran 36 buah satelit lagi sebagai menandakan kejayaan menyempurnakan misi ‘Lima kepada 50′. Dengan pencapaian besar ini, Syarikat ini bersedia untuk menyampaikan ketersambungan di seluruh United Kingdom, Kanada, Alaska, Eropah Utara, Greenland dan Rantau Artik.

Pelancaran terkini ini menjadikan rangkaian dalam orbit OneWeb berjumlah 254 buah satelit atau 40% daripada armada OneWeb yang dirancang berjumlah 648 buah LEO satelit yang akan memberikan ketersambungan global yang berkelajuan tinggi dengan kependaman rendah. OneWeb berhasrat untuk memastikan perkhidmatan global tersedia pada tahun 2022.

Demonstrasi perkhidmatan akan bermula pada musim panas ini di beberapa lokasi utama – termasuk Alaska dan Kanada – ketika OneWeb membuat persediaan untuk perkhidmatan komersial dalam tempoh enam bulan akan datang. Dengan menawarkan perkhidmatan ketersambungan bergred perusahaan, Syarikat ini telah mengumumkan perkongsian pengedaran dengan beberapa industri dan perniagaan termasuk BT, ROCK Network, AST Group, PDI, Alaska Communications dan lain-lain lagi, seiring dengan perkembangan keupayaan global OneWeb. Syarikat ini terus berurusan dengan penyedia telekomunikasi, ISP dan kerajaan di seluruh dunia untuk menawarkan perkhidmatan ketersambungan berkelajuan tinggi dengan kependaman rendah dan menyaksikan permintaan yang semakin meningkat terhadap penyelesaian baharu untuk berhubung dengan tempat yang paling sukar dicapai.

Pelancaran 36 buah satelit terbaru ini dilakukan oleh Arianespace daripada Vostochny Cosmodrom. Pelepasannya berlangsung pada 1 Julai jam 13:48 BST. Satelit OneWeb dipisahkan daripada roket dan dibahagikan kepada 9 kumpulan dalam tempoh 3 jam 52 minit dengan pemerolehan isyarat pada kesemua 36 buah satelit disahkan.

Perdana Menteri United Kingdom, Yang Berhormat (Bersara) Ahli Parlimen Boris Johnson, berkata:   “Pelancaran terkini satelit OneWeb ini akan membuatkan jalur lebar berkelajuan tinggi berada dalam jangkauan seluruh Hemisfera Utara lewat tahun ini serta meningkatkan ketersambungan dengan kawasan yang paling terpencil di UK.

“Dengan pembiayaan daripada Kerajaan British, OneWeb membuktikan perkara yang mampu dicapai melalui kerjasama pelaburan awam dan swasta dengan meletakkan UK di barisan hadapan teknologi terkini, membuka pasaran baharu dan seterusnya mengubah kehidupan orang ramai di seluruh dunia.”

Sunil Bharti Mittal, Pengasas merangkap Pengerusi Bharti Enterprises, Pengerusi Eksekutif OneWeb berkata:   “Pencapaian penting pada hari ini menunjukkan bahawa OneWeb kini merupakan peneraju dalam ketersambungan jalur lebar LEO yang memberikan perkhidmatan kepada pelbagai pihak berkepentingan di seluruh Hemisfera Utara. Pelancaran kelima di tengah-tengah pandemik global yang belum pernah terjadi sebelum ini adalah benar-benar luar biasa dan saya mengucapkan tahniah kepada pasukan pengurusan dan rakan-rakan pemegang saham atas kejayaan tersebut.

“Bharti menggandakan pelaburannya pada awal minggu ini sebagai bukti komitmennya terhadap misi OneWeb. Kami kini menantikan fasa seterusnya dalam sejarah OneWeb ketika menyediakan syarikat ini untuk perkhidmatan komersial dalam tempoh kurang daripada enam bulan bagi menyampaikan penyelesaian ketersambungan global kami kepada komuniti di seluruh dunia.”

Yang Berhormat (Bersara) Ahli Parlimen Kwasi Kwarteng, Setiausaha Negara, BEIS menambah:   “Pelancaran pada hari ini merupakan suatu pencapaian yang menarik dalam menyediakan beberapa lokasi yang paling terpencil di dunia dengan jalur lebar yang pantas dan dibiayai oleh kerajaan UK yang direalisasikan dalam masa kurang setahun sejak pelaburan dilakukan oleh kerajaan British. Dengan satu lagi misi yang berjaya, penduduk UK boleh berbangga kerana negara ini menjadi nadi kemajuan terkini dalam teknologi satelit kecil.

“Liputan OneWeb di seluruh Hemisfera Utara kini meletakkan United Kingdom sebagai peneraju pembangunan terkini dalam teknologi Orbit Bumi Rendah dan kami akan memanfaatkan kedudukan unik syarikat ini dalam pasaran yang sedang meningkat ini untuk membangunkan industri ruang domestik yang kukuh serta memantapkan status kami sebagai sebuah syarikat paling terkemuka dalam bidang sains dan teknologi global.”

Neil Masterson, Ketua Pegawai Eksekutif OneWeb berkata:   “Ini merupakan detik yang benar-benar bersejarah buat OneWeb yang menjadi kemuncak momentum positif selama berbulan-bulan dalam program ‘Lima kepada 50′ kami, peningkatan pelaburan daripada rakan niaga global kami dan penyertaan pesat pelanggan baharu. Kami sangat teruja untuk mula memberikan ketersambungan berkelajuan tinggi dengan kependaman rendah kepada UK dan rantau Artik terlebih dahulu serta menyaksikan peningkatan rangkaian kami dalam tempoh beberapa bulan akan datang ketika kami terus berkembang ke perkhidmatan global. Terima kasih kepada semua rakan niaga kami yang luar biasa yang telah bersama kami dalam perjalanan ini dan memainkan peranan penting dalam menjayakan misi OneWeb.”

Sorotan pelancaran tersedia  Sila tonton di YouTube OneWeb

OneWeb ialah sebuah rangkaian komunikasi global yang dikuasakan daripada angkasa lepas, beribu pejabat di London dan membolehkan ketersambungan untuk kerajaan, perniagaan dan komuniti. Ia melaksanakan rangkaian satelit Orbit Bumi Rendah dengan rangkaian stesen get laluan global dan pelbagai terminal pengguna untuk menyediakan perkhidmatan komunikasi lebar jalur tinggi dengan kependaman rendah, pantas dan dengan harga berpatutan yang bersambung dengan masa depan Internet Benda (IoT) dan laluan kepada 5G untuk semua orang, di mana-mana sahaja. Ketahui lebih lanjut di   http://www.oneweb.world

Foto –   https://ering.com.my/wp-content/uploads/2021/07/oneweb-melengkapkan-misi-lima-kepada-50-untuk-meliputi-wilayah-utara-latitud-50-darjah-yang-merangkumi-uk-kanada-alaska-dan-rantau-artik-1.jpg   Logo –   https://ering.com.my/wp-content/uploads/2021/07/oneweb-melengkapkan-misi-lima-kepada-50-untuk-meliputi-wilayah-utara-latitud-50-darjah-yang-merangkumi-uk-kanada-alaska-dan-rantau-artik.jpg

Keywords:  Computer Networks Computer/Electronics Internet Technology Telecommunications Telecommunications Carriers and Services Wireless Communications


Rebat RM100 Untuk vivo V5s Dengan Menukar Peranti Lama Anda

vivo Malaysia kini mengadakan kempen tukar beli peranti lama kepada peranti baru. Bagi anda yang masih menyimpan telefon lama atau usang yang tidak digunakan, ini adalah masanya untuk dapatkan telefon pintar terbaru vivo V5s pada harga RM1,099 (asal RM1,199).

Apa yang perlu anda lakukan ialah anda hanya perlu bawa telefon lama ke kedai konsep vivo yang berdekatan untuk mendapatkan rebat tunai RM100. Ia tidak kira sama ada telefon tersebut masih boleh digunakan ataupun tidak.

vivo V5s adalah sebuah telefon pintar yang membawakan ciri-ciri kamera khusus bagi mereka yang gemarkan swafoto. Ia hadir dengan kamera depan 20 Megapiksel dan 13 Megapiksel di bahagian belakang. Kuasa dalaman diperkuatkan dengan cip pemproses Octa-core 1.5Ghz Cortex-A53 bersama RAM 4GB dan storan dalaman 64GB yang boleh diperluaskan melalui kad microSD.

Peranti ini turut didatangkan dengan paparan IPS 5.5 inci HD penuh dan bateri sebesar 3,000mAh yang dijana sistem Android 7.0 Nougat.

Dalam masa sama, vivo juga menawarkan telefon pintar Y55s pada harga mampu milik iaitu RM699 (asal RM799) seunit. Tawaran ini boleh dinikmati bermula 1 Disember 2017 sehingga 1 Januari 2018. Bagi yang berminat, sila kunjungi kedai konsep vivo yang berdekatan atau kedai rasmi vivo atas talian di Lazada.


Preview! Huawei Matebook

Sebaik sahaja membuat penampilan sulung dalam Kuala Lumpur Fashion Week, sidang eRing berpeluang mencuba peranti dua dalam satu yang seksi ini. Setiap pembelian Huawei Matebook akan hadir bersama dengan papan kekunci khas dari Huawei yang juga berfungsi sebagai pelindung kepada peranti.

Binaan berkualiti tinggi sangat menyerlah pada peranti ini, kerangka dan badan aluminium jelas memberikan ciri premium dan juga menambah keteguhan peranti. Papan kekunci yang disambungkan dengan pin khas juga tidak mengecewakan, ia mempunyai kemasan yang minimal namun masih berkualiti.

Bagi mereka yang mementingkan peranti mudah alih berkualiti tinggi dan mempunyai rekaan yang elegan, mungkin Huawei Matebook adalah pilihan terbaik anda ketika ini.

12 inci 2160×1440 piksel IPS TFT LC

6th Gen Intel Core m, dual core sehingga 3.1GHz

Anda juga boleh mendapatkan aksesori untuk Huawei Matebook melalui portal pembelian atas talian vmall.


GSMA Bekerjasama dengan Cision PR Newswire untuk MWC Barcelona 2021

PR Newswire akan Menjadi Hos Rasmi Bilik Akhbar Dalam Talian dan Menyediakan Perkhidmatan Edaran Berita

BARCELONA, Sepanyol, 25 Jun 2021 /PRNewswire / — GSMA hari ini mengumumkan bahawa Cision PR Newswire akan menjadi rakan media dan komunikasi yang rasmi untuk acara teknologi dan industri mudah alih utama organisasi tersebut iaitu MWC Barcelona 2021. Acara tersebut akan diadakan bermula dari 28 Jun hingga 1 Julai 2021.

Setiap tahun, MWC menyatukan syarikat perintis dan terkemuka untuk berkongsi topik-topik terkini berkaitan masa depan ekosistem teknologi dan mudah alih.

PR Newswire, sebuah rangkaian edaran kandungan dan platform penasihat media terkemuka dalam industri, akan menjayakan Bilik Berita MWC21 Dalam Talian yang rasmi . Pempamer Acara dan ahli-ahli PR Newswire akan menggunakan Bilik Akhbar Dalam Talian ini untuk berkongsi berita pameran, aset multimedia dan kandungan lain dengan para peserta, rakan media dan orang awam. Para pempamer boleh mendapatkan kebolehlihatan dalam bilik akhbar dengan membeli pakej pameran di sini: https://mwc.vporoom.com/order

“Kami gembira dengan kehadiran PR Newswire sebagai rakan media rasmi kami untuk acara pada tahun ini,” kata Lara Dewar, Ketua Komunikasi & Perhubungan Awam Global GSMA. “MWC21 ialah sebuah acara hibrid, oleh itu, penting untuk memastikan pengalaman yang lancar tanpa mengira lokasi atau platform peserta. Pasukan PR Newswire kreatif dan berorientasikan penyelesaian. Saya gembira kerana mereka membantu kami membawakan sumber akhbar ke dalam ruang maya dan membolehkan media dari seluruh dunia mengakses kandungan yang penting.”

PR Newswire telah menyediakan tip bagi syarikat-syarikat yang melayari strategi acara hibrid ini dalam panduan mereka bertajuk 3 Ways to Increase Your Visibility at MWC (3 Cara untuk Meningkatkan Kebolehlihatan Anda di MWC).

Tema acara pada tahun ini ialah Connected Impact (Impak Terhubung) dan para peserta akan meneroka betapa AI, 5G, Data Raya dan IoT bakal membentuk masa depan dan terus mengubah kehidupan. Inilah masanya untuk berhubung, membina – dan memikirkan semula tentang dunia yang lebih terhubung.

Untuk menghadiri acara tersebut, sila daftar di sini.

Tentang Cision Sebagai peneraju global dalam Perhubungan Awam, pemasaran serta pengurusan kecerdasan dan teknologi media sosial, Cision membantu jenama dan organisasi untuk mengenal pasti, berhubung dan berinteraksi dengan pelanggan serta pihak berkepentingan untuk memacu hasil perniagaan. PR Newswire, sebuah rangkaian yang terdiri daripada lebih 1.1 bilion pempengaruh, kawalan terperinci, analisis dan platform media sosialnya iaitu Brandwatch dan Falcon.io menyediakan suatu rangkaian penyelesaian premium yang menggemparkan. Cision mempunyai pejabat di 24 buah negara di seluruh Amerika, EMEA dan APAC. Untuk maklumat lanjut tentang penyelesian Cision yang memenangi anugerah termasuk Cision Communications Cloud® generasi seterusnya, sila layari www.cision.com dan ikuti @Cision di Twitter.

Tentang GSMA GSMA mewakili kepentingan pengendali mudah alih di seluruh dunia dengan menyatukan lebih 750 pengendali dan hampir 400 buah syarikat dalam ekosistem mudah alih yang lebih luas termasuk pembuat peranti dan telefon bimbit, syarikat perisian, penyedia peralatan dan syarikat Internet serta organisasi-organisasi dalam sektor industri yang berkaitan. GSMA turut menganjurkan acara-acara MWC yang terkemuka dalam industri setiap tahun di Barcelona, Afrika, Los Angeles dan Shanghai serta Thrive Series  tentang persidangan serantau. Untuk maklumat lanjut, sila layari laman web korporat GSMA di www.gsma.com. Ikuti GSMA di Twitter: @GSMA.

Keywords:  Mobile Entertainment Telecommunications Telecommunications Equipment Trade show news Future Events


Selling Simplified melantik Daniel Juanillo sebagai CFO ketika Syarikat sedang Mengalami Pertumbuhan yang Luar Biasa

Juanillo, seorang eksekutif yang berpengalaman berharap untuk memperkemas operasi, mengautomatikkan fungsi dan meningkatkan kecekapan

DENVER, 6 April 2021 /PRNewswire/ — Selling Simplified Group, Inc. (SSG), peneraju global dalam penjanaan permintaan B2B yang dipacu data, hari ini mengumumkan pelantikan Daniel Juanillo sebagai Ketua Pegawai Kewangan.

Juanillo membawa pengalaman selama lebih 30 tahun—kebanyakannya dalam jawatan kanan kewangan—termasuk sebagai Pengarah Perakaunan Serantau di Marconi Communications, Naib Presiden dan Pengawal Kewangan di Horizon Banks serta CFO di Navajo Incorporated.  Juanillo juga telah berkhidmat sebagai Perunding Pengurusan Kewangan dalam pelbagai pensijilan kewangan seperti Pensijilan dalam Jaminan Pengurusan Risiko (CRMA) dan sebagai Juruaudit Perkhidmatan Kewangan Bertauliah (CFSA).

Terkini, Juanillo yang memegang jawatan CFO kepada sebuah syarikat pengeluar CPG terkemuka telah memainkan peranan penting dalam menjana pertumbuhan pendapatan sebanyak 35% apabila beliau melaksanakan satu siri usaha automasi kewangan termasuk pelaksanaan sistem pelaporan baharu yang menjimatkan masa selama dua minggu dalam setiap kitaran pelaporan.

“Pengalaman teknikal dan pengetahuan perniagaan Dan menjadikan beliau paling sesuai untuk jawatan ini pada masa pertumbuhan syarikat ini,” kata Ketua Pegawai Eksekutif merangkap Presiden, Michael Whife. “Kami teruja kerana mempunyai seseorang yang berkaliber dalam pasukan eksekutif, dengan kemahiran kepemimpinan yang luar biasa dan sikap optimisnya yang berpengaruh.”

Sepanjang perjalanan kerjayanya yang meluas, Juanillo telah berkhidmat dalam pelbagai industri yang merangkumi perkhidmatan perbankan, telekomunikasi, kerajaan dan kewangan. Di Selling Simplified, beliau menumpukan kepada tiga matlamat jangka panjang: memperkemas operasi, mengautomasi fungsi sebanyak mungkin dan meningkatkan kecekapan.

“Ini adalah masa yang hebat dalam sejarah SSG kerana kami sedang berkembang dengan pantas dan ia merupakan pasaran yang menarik,” kata Juanillo. Beliau tertarik dengan budaya di SSG dan menyatakan bahawa jangkauan global syarikat menyumbang kepada kepakaran para pekerjanya dan pengetahuan yang mereka kongsikan. “Terdapat penekanan tentang apa sahaja yang terbaik untuk para pekerja,” beliau berkata.

Juanillo amat berharap dapat meningkatkan kecekapan yang berkaitan dengan audit akhir tahun 2021 dan melaksanakan sistem kewangan yang lebih kukuh. “Berada dalam pasukan Selling Simplified adalah seperti menghirup udara yang segar serta idea-idea adalah digalakkan dan dialu-alukan,” kata Juanillo. “Saya tidak boleh berhenti tersenyum pada setiap hari saya berada di sini.”

Juanillo berkelulusan MBA dalam Strategi dan Kewangan Korporat dari Pepperdine Graziadio Business School. Beliau menyertai Selling Simplified setelah syarikat tersebut dinobatkan sebagai salah sebuah Syarikat Swasta yang Paling Pesat Berkembang di Amerika (Fastest-Growing Private Companies in America) oleh Inc. 5000 untuk tahun kelima berturut-turut.

Keywords: Banking/Financial Service Computer/Electronics Personnel announcements Financial Technology


Forbes Senaraikan 10 Bintang YouTube Paling Kaya Tahun 2019 – Ryan ToysReview Tertinggi Dengan RM107 Juta!

Setiap tahun Forbes akan menyenaraikan bintang YouTube dengan pendapatan mereka yang paling tinggi, senarai untuk tahun 2019 juga telah diumumkan baru-baru ini.

Bintang YouTube tertinggi pendapatannya dalam tahun 2019 jatuh pada seorang kanak-kanak berusia 8 tahun sahaja, Ryan ToysReview dengan pendapatan mencecah sehingga $26 juta (~RM107 juta), meningkat $4 juta berbanding tahun 2018.

Amat menakjubkan? Seorang kanak-kanak berusia 8 tahun boleh menjana pendapatan setinggi ini! Wow! Siapa lagi dalam senarai ini? Semak!


Khabar Angin: Fungsi Papan Kekunci & Sokongan Android Wear Untuk Google Assistant

Teknologi kecerdasan buatan (AI) semakin meluas digunakan di dalam peranti ketika ini, salah satu AI yang popular sekarang ini adalah Google Assistant yang dilengkapkan pada peranti Google Pixel dan Pixel XL.

Menurut laporan pengguna yang mendapat akses versi Beta Google Assistant, tidak lama lagi Google akan menyertakan fungsi papan kekunci virtual dan juga sokongan Android Wear ke dalam perisian Google Assistant.

Versi Beta 6.10 mungkin akan menampilkan sedikit perubahan kepada antaramuka Google Assistant, dilaporkan bahawa versi terbaru ini akan mempunyai butang dengan ikon papan kekunci dan kotak untuk menaip teks. Kami sangat mengalu-alukan fungsi ini kerana ada ketikanya kita lebih suka menaip dari memberikan arahan suara kepada smartphone.

Bagi pemilik jam tangan pintar dengan sistem operasi Android Wear pula, tidak lama lagi anda mungkin akan dapat melancarkan Google Assistant melalui jam tangan anda. Di dalam perisian versi beta ini, terdapat kod perisian yang menunjukkan fungsi “Search Gesture” untuk Android Wear di mana ia membolehkan pemilik jam tangan melancarkan Google Assistant melalui gesture tertentu ke atas skrin jam tangan.


Habis Dijual! Pra-Tempahan Samsung Galaxy A7 Menerima Sambutan Hebat!

Samsung Galaxy A7 terkenal dengan rekaan tiga kamera utama, selain kamera hadapan yang ditawarkan pada harga RM1,299. Pra-tempahan eksklusif juga telah berlangsung bermula 15 Oktober yang lalu, dan dalam tidak sampai 3 hari sahaja unit pra-tempahan telah habis dijual!

Wow~ sambutan meriah dari peminat Samsung terhadap Galaxy A7 baharu ini memang tidak boleh dipandang rendah. Bagi yang terlepas peluang membuat tempahan, boleh lawati kedai Samsung untuk mendapat tawaran menarik juga.


Adware Lagi! 49 Aplikasi Android Terlibat, Korang Dah Buang Ke?!

Pihak TrendMicro sebagai penyelidik keselamatan, baru-baru ini mendedahkan sebanyak 49 aplikasi Android dalam kategori permainan dan foto telah terlibat dalam aplikasi adware.

Walaupun aplikasi terlibat telah dibuang oleh pihak Google, namun sebelum dikesan lebih daripada 3 juta pengguna telah memuat turun dalam peranti Android mereka.

Menurut TrendMicro, aplikasi yang menyamar ini boleh mengelakkan daripada dikesan oleh Google, bahkan juga tidak dapat install dari peranti sekiranya dijangkiti adware.

Jika peranti Android korang masih ada aplikasi dalam senarai ini, baik uninstall segera!


Tips Perkakasan Komputer Untuk Anda Yang Bekerja Dari Rumah

Sepanjang tempoh Perintah Kawalan Pergerakan berkuat-kuasa. Ramai dari kita melakukan tugasan dan kerja pejabat dari rumah, dengan berita terbaru bahawa perintah ini dilanjutkan sehingga 14 Februari 2020, pasti anda tercari-cari cara dan tips untuk kekal produktif sepanjang melakukan kerja di rumah.

Sebenarnya terdapat pelbagai faktor yang mampu menyumbang kepada tinggi dan rendah produktiviti di rumah. Pada artikel ini kami mahu membincangkan serba sedikit pilihan perkakasan yang sesuai digunakan ketika melakukan kerja di rumah.

Kuasa dan Kapasiti Bateri
Apabila anda memilih ruangan untuk bekerja, ia seharusnya selesa untuk anda dan juga ergonomik. Namun kadang kala ruangan ini mungkin tiada sambungan kuasa dan agak leceh untuk anda mencari dan menyambungkan komputer riba anda kepada plag kuasa.

Saranan kami, adalah untuk anda mendapatkan sebuah komputer riba yang mempunyai kapasiti bateri yang mampu bertahan sepanjang anda melakukan kerja. Lebih baik lagi jika komputer riba ini menyokong fngsi pengecasan pantas. Jadi mobiliti anda tidak terbatas ketika peranti dicas.

Acer Aspire 3 hadir dengan bateri yang mampu memperkuasakan komputer riba ini sepanjang 7.5 jam dengan satu cas penuh. Jika anda mahukan kuasa yang bertahan lebih lama, mungkin anda patut menimbangkan Acer Swift 5 yang mampu bertahan selama 11 jam.

Prestasi Mantap
Anda mungkin merasakan bahawa komputer riba yang biasanya anda gunakan untuk menonton Netflix berfungsi dengan sempurna. Walau bagaimanapun, apabila melaksanakan tugas semasa bekerja dari rumah, masalah lagging dan crash mula muncul. Ini mungkin kerana komputer riba anda mempunyai cakera keras HDD, RAM yang rendah dan cip pemproses yang tidak mampu melakukan multitasking.

Bagi menyokong kerja yang menggunakan tab pelayaran yang banyak ataupun spreadsheet mahupun program yang berat, kami mencadangkan untuk anda mendapatkan peranti yang dilengkapi sekurang-kurangnya Intel® Core™ i7, kad grafik khusus, 512GB SSD dan 8GB RAM untuk produktiviti tanpa kompromi.

Acer Nitro 5-inci mempunyai sema ciri yang kami sebutkan. Dilengkapi dengan NVIDIA® GeForce® GTX 1660Ti beserta paparan IPS yang menyokong sehingga 120Hz refresh rate, anda juga boleh menggunakannya untuk bermain permainan video selepas kerja anda selesai. Di samping itu, anda boleh menaik taraf komputer riba sekiranya anda memerlukan ruang storan yang lebih besar atau RAM yang lebih besar. Jika anda mencari skrin yang lebih besar, Acer Nitro 5 dilengkapi dengan pilihan 17.3 inci yang menyokong sehingga 144Hz refresh rate.

Paparan Kedua Yang Lebih Besar
Anda mungkin sudah terbiasa menggunakan paparan yang lebih besar di pejabat anda, dan merasakan paparan 15.6 inci tidak mencukupi untuk anda melakukan kerja spreadsheet, kami ada solusinya.

Anda boleh mempertimbangkan untuk menambah paparan kedua untuk lebih banyak ruang paparan untuk kerja anda. Sebagai peringatan, sila pilih monitor yang boleh muat di atas meja anda! Jika tidak, monitor tersebut boleh juga digantung dengan sokongan soket VESA.

Monitor Acer KG241QA 24-inci akan kelihatan bagus untuk disesuaikan dengan kebanyakan meja, dan anda boleh memasangnya ke dinding melalui soket dan pendakap VESA.

Peranti yang dicadangkan di atas boleh anda dapatkan melalui stor rasmi atas talian Acer (stok terhad).

Bersempena dengan jualan ulang tahun Lazada, terdapat promosi tambahan untuk Acer Aspire 3 (A315-55G541R) dan Acer Nitro 5 (AN517-51-73JS) pada 27 Mac. Pelanggan yang membeli model Acer pilih dari 1 Februari hingga 31 Mac 2020 berhak untuk menebus hadiah percuma Acer Malaysia ke-30 di https://www.a-redemption.com/ .


Iklan Raya Buat Bekas Pengguna – Maafkan U Mobile, Kosong-Kosong YA!

Setiap kali musim perayaan terutamanya Hari Raya Aidilfitri, setiap telco akan mengeluarkan iklan khusus untuk para penggunanya. Apa yang terjadi dalam video ini, U Mobile memanggil semula bekas-bekas penggunanya untuk kembali ke pangkuan mereka. U Mobile memujuk dengan menawarkan “Onz” iaitu video, panggilan, muzik, dan juga permainan percuma.

Di samping itu, dalam babak iklan ini juga U Mobile memohon maaf kepada telco-telco yang lain termasuk yang ‘hijau’, ‘kuning’ mahupun ‘biru’ kerana perlu memberikan manfaat yang lebih lagi kepada rakyat Malaysia.


Pengumuman Kehadiran Neffos P1 – Peranti Projektor Terbina-Dalam

Pada bulan Julai yang lalu, TP-Link telah memperkenalkan barisan peranti baharu masing-masing terdiri daripada X9, C9, C9A dan C7A. Dalam majlis pelancaran tersebut juga ada mengumumkan peranti yang memfokuskan pada ciri projektor yang dikenali sebagai Neffos P1.

Hari ini secara rasminya peranti ini diumumkan oleh pihak TP-Link, dengan projektor terbina-dalam Neffos P1 boleh dikatakan sebuah peranti pintar yang mampu menawarkan hiburan tontonan video yang paling baik. Peranti ini berupaya memaparkan kandungan HD pada dinding dengan imej mencecah sehingga 200 inci.

Neffos P1 menggunakan sistem mikro-elektro-mekanikal gred ketenteraan Amerika atau teknologi laser MEMS, serta pancaran cahaya tiga warna bagi menghasilkan imej yang jelas dan beresolusi tinggi. Sokongan nisbah kontras 5000:1 menjanjikan paparan imej lebih baik berbanding sesetengah projektor DLP yang hanya menyokong sehingga 400:1.

Kapasiti bateri sebesar 4,000mAh sangat sesuai digunakan pada Neffos P1, selain itu turut dilengkapi paparan skrin 5.5 inci FHD, cip grafik Mali-T860 MP2 dan 4GB RAM. Neffos P1 mempunyai ketebalan hanya 10mm dengan berat 203g, akan dijual di pasaran terpilih pada harga yang sangat kompetitif mulai tahun ini.


Sony Mengadakan Promosi Sempena Hari Merdeka Dan Hari Malaysia

Dua hari lagi kita akan menyambut Hari Kemerdekaan, seterusnya Hari Malaysia pula bakal tiba tidak lama selepas itu. Demi memeriahkan lagi hari yang bermakna buat Malaysia, Sony dengan berbesar hati mengadakan jualan promosi ke atas model-model telefon pintar Xperia.

Bermula 25 Ogos hingga 17 September depan, sebarang pembelian untuk Sony Xperia XZ Premium (RM3,399), Xperia XZs (RM2,699), Xperia XZ (RM2,199), Xperia XA1 Ultra (RM1,899), Xperia XA1 (RM1,199), Xperia X (RM2,199), dan Xperia XA Ultra (RM1,499) layak membawa pulang hadiah percuma dari Sony. Hadiah ini merupakan satu sarung peranti jernih, pelindung skrin, dan dok pengecas DK52 dengan jaminan tambahan selama satu tahun (bergantung pada model).

Sebagai tambahan, pengguna Xperia juga layak untuk menyertai peraduan “Malaysia Day” yang menawarkan hadiah seperti dua (2) TV Bravia 4K Ultra HD, empat (4) Playstation 4, dan 30 Speaker Bluetooth BSP-10. Untuk itu, peserta perlu log masuk ke Xperia Lounge atau layari MySonyMobile untuk menjawab beberapa soalan mudah dengan masa yang ditetapkan. Seterusnya, Sony akan memilih pemenang dan pengumuman akan dibuat di Facebook atau melalui panggilan telefon.

Kepada anda yang berhasrat untuk memiliki telefon pintar dari Sony Xperia ini, segera ke stor Sony yang berdekatan kerana tawaran ini sangat berbaloi serta jangan lupa untuk sertai peraduan “Malaysia Day” kerana anda mungkin berpeluang memenangi hadiah-hadiah menarik.


HONOR 20 Rasmi – Rekaan Skrin Berlubang + Kamera Utama 48MP + Sokong Kirin 980

Seiring pelancaran HONOR 20 Pro, syarikat tersebut turut muncul dengan sebuah lagi pewaris baru iaitu HONOR 20. Sama hebat seperti adik-beradiknya, HONOR 20 juga hadir dengan penawaran yang bukan calang-calang.

HONOR 20 menggunakan antaramuka Magic UI 2.1 berasaskan Android Pie 9.0. Peranti ini membawakan rekaan berlubang pada paparan bersaiz 6.26″ All-View Display. Enjin peranti dijana oleh cip pemproses Kirin 980 (Dual NPU) bersama memori 6GB RAM + 128GB ROM. Menambah rencah, ia turut hadir dengan sokongan GPU Turbo 3.0.

Untuk kamera, HONOR 20 tampil dengan ketersediaan empat kamera utama bersama gabungan lensa : 48MP (f/1.8) + 16MP (f/2.2) + 2MP (f/2.4) + 2MP (f/2.4). Untuk kamera hadapan, peranti ni dilengkapi lensa sebesar 32MP yang pasti mampu merakam imej mempersona.

Bagi bateri, HONOR 20 hadir disertakan bateri berkapasiti 3,750mAh bersama sokongan SuperCharge 22.5W. Menariknya, peranti ini turut hadir dengan sokongan audio dilengkapi Virtual 9.1 Surround Sound untuk pengalaman yang menarik untuk pengguna.

HONOR 20 tersedia dalam sejumlah pilihan warna yang menarik seperti Midnight Black, Saphire Blue dan Icelandic White. Pewaris baru HONOR ini ditawarkan pada harga € 499 (kira-kira : RM 2,331).


OnePlus Beri Bayangan Bakal Tampil Dengan Peranti Baharu Tidak Lama Lagi??!!

Ada sesuatu yang menarik apabila dikatakan bahawa OnePlus bakal melancarkan satu lagi peranti baharunya. Teaser peranti baharu ini telah diwarwarkan menerusi akaun Instagram OnePlus Nord.

TIada sebarang maklumat didedahkan menerusi posting ini tetapi hanyalah caption ‘Coming Soon’.

Jadi teruskan bersama-sama kami untuk mengetahui perkembangan peranti ini


Reviu Eksklusif: Samsung Galaxy A7 (2017), Smartphone Siri ‘A’ Pertama Kalis Air

Samsung memulakan tahun 2017 dengan memperkenalkan dua peranti terbaru di bawah siri ‘Galaxy A‘ dengan model Galaxy A7 (2017) dan A5 (2017). Meneruskan reputasi mereka dalam penghasilan peranti yang bermutu tinggi dari segi rekaan dan kualiti binaan, kedua-duanya dibina menggunakan gabungan kerangka besi dan panel gelas di mana sekali lagi dapat melihat rekaan sisi melengkung pada edisi terbaru ini. Apa yang paling menarik, ia merupakan smartphone pertama dari siri ‘Galaxy A’ yang menyokong pengiktirafan IP68, yang bermaksud kalis air dan debu.

Meneruskan reputasi mereka dalam penghasilan peranti yang bermutu tinggi dari segi rekaan dan kualiti binaan, Galaxy A7 (2017) dibina menggunakan gabungan kerangka besi dan panel gelas di mana kita sekali lagi dapat melihat rekaan sisi melengkung pada edisi terbaru ini.

Walaupun menampilkan paparan skrin berukuran 5.7 inci tetapi ia masih merupakan smartphone yang nipis dengan ketebalan hanya 7.9mm dengan berat 186g. Malah pengguna juga akan berasa selesa apabila memegang peranti ini walaupun dengan sebelah tangan sahaja.

Bagi mereka yang mempunyai lebih daripada satu SIM, peranti ini amat sesuai buat anda. Selain boleh menggunakan dua slot kad SIM pada Galaxy A7 (2017) yang menyokong slot jenis Nano, ia turut menyediakan kad memori tambahan microSD sehingga 256GB. Memandangkan peranti ini hadir dengan rekaan unibodi, slot kad SIM terletak di sisi kiri dan microSD pula di bahagian atas smartphone.

Berlainan sekali dengan smartphone keluaran Samsung sebelum ini, di mana speakernya berada di bahagian atas, bawah ataupun panel belakang. Bagi Galaxy A7 (2017) pula, speakernya terletak di bahagian atas sisi kanan smartphone. Ia secara tidak langsung membolehkan pengguna mendengar muzik, menonton video dan bermain games tanpa masalah.

Samsung Malaysia telah mengumumkan dua warna baru bagi siri Samsung Galaxy A (2017), iaitu Peach Cloud dan Blue Mist. Selain itu, dua warna lain yang telah diperkenalkan sebelum ini oleh iaitu Black Sky dan juga Gold Sand.

Penggambaran Galaxy A7 (2017) tidak kurang hebatnya dari segi optikal. Kamera depan dan utama telah dilengkapi sensor beresolusi 16 Megapiksel dengan f/1.9, membolehkan anda mengambil gambar yang berkualiti dan masih mampu beroperasi dengan baik walaupun anda menangkap gambar di dalam kawasan yang gelap. Malah kehadiran beberapa sokongan mod untuk penggambaran depan seperti Selfie dan Wide Selfie untuk mereka yang gemar berselfie berkumpulan.

Samsung Galaxy A (2017) tidak ketinggalan menyokong fungsi pengimbas cap jari, peranti ini telah dilengkapi dengan sokongan kaedah pengimbas cap jari yang boleh mengakses sebanyak lima jari dalam satu-satu masa. Lebih menarik lagi, anda boleh mengakses jari kaedah 360 darjah selama beberapa saat sahaja.

Salah satu aplikasi menarik yang disediakan pada Galaxy A (2017) adalah Secure Folder. Fungsi ini dapat menjaga privasi yang ada di dalam smartphone, tanpa perlu memuat turun aplikasi daripada pihak ketiga. Menariknya, selain boleh meletakkan kata laluan pada aplikasi tersebut, anda juga boleh memilih kontak, gambar, emel, nota dan fail yang tidak ingin dikongsi dengan orang lain.

Seiring dengan pelancaran siri Galaxy A terbaru ini, Samsung juga mengumumkan bahawa Samsung Pay sudah sedia untuk digunakan pada peranti ini dengan menggunakan teknologi NFC (near field communication) dan juga MST (Magnetic Secure Transmission). Buat masa ini, hanya pengguna Maybank, CIMB, Citibank dan Standard Chartered sahaja yang boleh menggunakan fungsi ini.

Baca: [Tutorial] Servis Pembayaran Tanpa Tunai, Samsung Pay Kini Rasmi Di Malaysia

Sokongan teknologi pengecasan pantas pada Galaxy A7 (2017) pastinya menjanjikan masa mengecas yang sangat pantas. Berlainan dengan model kelas pertengahan sebelum ini, yang mana Galaxy A7 (2017) menggunakan sambungan USB Type-C. Ini bermakna, anda tidak perlu menunggu terlalu lama untuk mengecas penuh bateri berkapasiti 3600mAh yang dimiliki oleh smartphone ini.

Ingin mengetahui sejauh mana kepantasan mengecas menggunakan Samsung Galaxy A7 (2017), kami telah mencuba untuk mengecas peranti ini menggunakan teknologi pengecasan pantas yang tersedia.

1. Samsung Galaxy A7 (2017) mula dicas apabila bateri berbaki 10%

2. Untuk 30 minit pertama, bateri smartphone meningkat sebanyak 45%

3. Selepas 45 minit mengecas, bateri mencapai sehingga 55%

4. Untuk mengecas penuh, ia mengambil masa selama 1 jam 45 minit.

Samsung Galaxy A7 (2017) dikuasakan oleh cipset Samsung Exynos 7 Octa 7880 yang dilancarkan bersama pemproses Octa-core 1.9GHz, kami telah menjalankan ujian benchmark ke atasnya. Digandingkan bersama Lenovo Phab2 Pro dan juga Sony Xperia X Compact, mari kita lihat keputusannya!

Samsung Galaxy A7 (2017) yang dioperasikan dengan pemproses Samsung Exynos 7 Octa 7880 yang menggunakan 14nm, nampaknya tidaklah begitu mengecewakan dari aspek prestasi jika dibandingkan dengan pemproses yang sama serta harga yang sedikit mahal dan pemproses berkuasa seperti HiSilicon Kirin 950.

Kedua-dua peranti ini juga merupakan peranti kelas pertengahan pertama dari Samsung yang hadir dengan pengkelasan IP68 di mana ia mampu bertahan di kawasan berdebu dan juga kalis air. Jadi anda tidak perlu risau apabila melakukan apa sahaja aktiviti luar, asalkan jangan pula merendam peranti ini lebih dalam daripada 1.5 meter, lebih daripada 30 minit.

Mungkin ada yang beranggapan harganya agak mahal untuk sebuah peranti kelas pertengahan terutamanya bagi peranti Samsung Galaxy A7 (2017). Namun dengan spesifikasi yang berkuasa, reka bentuk premium, penggambaran berkualiti serta smartphone pertama dari siri ‘A’ yang menyokong pengiktirafan IP68. Ia bermaksud kalis air sedalam 1.5 meter selama 30 saat, jadi sememangnya sesuai untuk mereka yang lasak. Fungsi istimewa yang disokong oleh peranti ini adalah pengimbas cap jari sangat responsif, di mana turut menyokong sehingga lima jari, sokongan NFC membolehkan pengguna membuat pembayaran dengan hanya menggunakan fungsi Samsung Pay serta penggambaran yang dipertingkatkan. Di antara fungsi menarik adalah pengecasan pantas, USB Type-C, Secure Folder, Always on, S Health, mod Ultra Power Saving dan Smart Switch yang sangat berbaloi dengan harga ditawarkan.


CES 2018 : Acer Spin 3 Dengan Intel Core Generasi Ke-8 Dan Bateri Sehingga 12 Jam

Lanjutan dari pelancaran Acer Swift 7, syarikat ini juga memperkenalkan sebuah lagi laptop kali ini di bawah siri lain yang dinamakan Acer Spin 3. Ia adalah sebuah laptop yang dikemas kini dari model sebelumnya.

Imej tumpu pada model ini ialah ia boleh diputar 360 darjah. Pengguna boleh gunakan ia dalam beberapa cara antaranya ialah mod laptop, tablet, paparan, atau khemah mengikut kesesuaian. Rekaan yang serba boleh ini mensasarkan pengguna yang inginkan produktiviti dan hiburan sepanjang hari.

Spin 3 kini menerima cip pemproses Intel Core Generasi ke-8 bersama beberapa pilihan storan. Laptop ini dimuatkan dengan paparan bersaiz 14-inci HD penuh berteknologi IPS di samping dua speaker audio Acer TrueHarmony. Pengguna boleh menggunakan laptop ini selama 12 jam untuk sebarang kerja digital.

Acer Spin 3 akan mula dijual pada Februari depan dengan tanda harga $599 (kira-kira RM2,399) seunit.


Instagram Menguji Fungsi Pembelian Dari Tag Gambar

Tengah dok asyik melayan gambar kat Instagram mesti kadang-kadang korang tersangkut minat tengok barang yang dijual kat Instagram kan. Jadi lepas tu korang pun tinggalkan komen DM kat penjual, tunggu pulak dia respon, dah dapat respon korang nego pulak, macam lama je kan proses sebelum nak beli barang.

Mungkin tak lama lagi mudah untuk korang shopping dari dalam aplikasi Instagram, sebab sekarang ni mereka tengah menguji fungsi ni kat pasaran US dengan jenama-jenama seperti Kate Spade dan JackThreads. Penjual akan meletakkan tag informasi pada gambar produk, namun ia tidak ditunjukkan secara automatik. Apabila korang tap bahagian “Tap To View” pada gambar produk, barulah informasi-informasi seperti harga, saiz dan deskripsi dipaparkan kepada korang. Lepas tu korang boleh terus beli produk tersebut dengan butang “Shop Now”

Kami tak ada informasi bilakah fungsi ini akan dilancarkan secara rasmi, buat masa kini hanya sejumlah kecil pengguna iOS di US sahaja dapat mencuba fungsi ini, tapi apa yang kami boleh komen adalah fungsi ini memang bagus untuk kaki shopping dan juga peniaga online.


Pelayan FusionServer Pro 2488H V6 Huawei Lepasi Pensijilan Perkakasan SAP HANA

SHENZHEN, China, 8 September 2020 /PRNewswire/ — Baru-baru ini, pelayan FusionServer Pro 2488H V6 terkini daripada Huawei telah melepasi ujian pensijilan ICC SAP dan memperoleh Pensijilan Perkakasan SAP HANA. Ia disenaraikan dalam senarai pensijilan produk bersepadu SAP yang terkini.

Pensijilan ini memperkayakan lagi pendayaan ekosistem SAP dan memberi peluang perniagaan yang baharu baik untuk pelanggan mahupun rakan ekosistem.

Sejak pemeteraian perkongsian kerjasama teknikal global pada tahun 2012, Huawei dan SAP komited untuk menggabungkan kekuatan mereka. Keupayaan perisian SAP dan keupayaan infrastruktur Huawei bersama-sama menyediakan penyelesaian yang cekap dan andal untuk pasaran perusahaan dan menyediakan perkhidmatan yang berkualiti tinggi demi transformasi digital pelanggan global. Pusat Penerimaan Rakan Kongsi SAP memudahkan jalinan kerjasama yang strategik antara kedua-dua pihak, mendorong proses inovasi bersama bagi menghasilkan perkhidmatan sehenti buat pelanggan dan rakan kongsi.

Keputusan pensijilan perkakasan SAP HANA bagi FusionServer Pro 2488H V6 Huawei boleh didapati di laman sesawang rasmi SAP: https://www.sap.com/dmc/exp/2014-09-02-hana-hardware/enEN/appliances.html?textsearch=2488H+V6#categories=certified&search=2488H%20V6&recordid=2352


10 Sebab Best Korang Wajib Beli vivo V15 Pro – Gerenti Takkan Menyesal, Memang Layan ~

Jika diteliti, konsep vivo V15 Pro sangat luar biasa. Dihiasi warna-warna indah, sungguhlah nampak bergaya weyyy! Smartphone ini memang ngam untuk lifestyle korang dan gerenti takkan menyesal kalau beli. Kenapa? Jom kami share sebab-sebab dia:

Salah satu ciri istimewa pada V15 Pro adalah kamera selfie ‘Pop-Up’ 32MP – pertama di dunia terbina dengan sokongan ini dan dikatakan muncul dengan kelajuan 0.46 saat sahaja. Whoa!

Bagi si kaki selfie, megapixel kamera itu penting! Jadi, V15 Pro ni memang ngam untuk korang. Sebabnya, sensor 32MP pada kamera swafoto pada V15 Pro memang terbaik, selain mampu menghasilkan gambar selfie korang nampak lebih natural.

Korang yang suka tengok video dekat telefon, mesti suka skrin yang besar kan? V15 Pro pun ado, jangan risau! Melalui skrin Super AMOLED bersaiz 6.39 inci dengan nisbah aspek 19.5:9 dan bingkai skrin nipis, V15 Pro mampu menghasilkan reka bentuk visual yang dahsyat. Bukan itu sahaja, nisbah skrin-ke-badan mencecah 91.64% pun confirm puas!

Lagi satu yang bestnya vivo V15 Pro ini adalah tiga kamera utama – 48MP (Main) + 8MP (Wide-Angle) + 5MP (Depth). Melalui gabungan ‘kuasa’ ini, korang boleh tangkap gambar dengan hasil luar biasa!

Ditambah lagi dengan pelbagai ciri fotografi kegemaran ramai yang dinaik taraf seperti AI Body Shaping sehingga AI Portrait Lighting – V15 Pro pasti memberikan korang kenikmatan yang tidak pernah dirasai.

Ini bukan gimik! V15 Pro dimuatkan dengan sistem keselamatan yang berteknologi tinggi, In-Display Fingerprint Scannning. Melaluinya, korang tak perlu nak susah-susah cari butang khas untuk unlock smartphone – korang cuma perlu letak jari pada skrin dan membuka kekunci lebih cepat!

Dengan V15 Pro, korang semua tak payah susah nak beli fish eye wide lens. Sebabnya, kelebihan lensa sudut lebar sehingga 120 darjah pada V15 Pro memang terbaik untuk korang yang suka bergambar ramai-ramai. Gerenti semua masuk! kualiti gambar pun bagus…Macam ni baru best weyyy!

Terus-terang dikatakan, fungsi AI super night mode V15 Pro antara yang terbaik dan sememangnya tidak dapat ditandingi. Dengan ciri ini, korang boleh menangkap gambar suasana malam dengan hasil yang terbaik. Lagi bestnya, korang tidak perlu pakai tripod pun, gambar tetap superb! Memang Layan ~

Buat korang yang mencari smartphone dengan paparan skrin menonjol, V15 Pro adalah jawapan yang tepat. Dengan paparan Super AMOLED, V15 Pro mampu membawa anda ke dunia lebih jelas dengan warna lebih tulen – mempunyai liputan warna 100% P3, 10,000,000: 1 warna kontras, warna ultra tinggi dan penggunaan kuasa lebih rendah.

Biasalah orang sekarang ni kan, semuanya nak cepat. Sampaikan cas telefon pun nak cepat, sibuk katanya! Tapi korang jangan risau, sebabnya V15 Pro dilengkapi bateri besar 3,700 mAh bersama teknologi pengisian mantap – teknologi Dual Engine Fast Charging . Ambil masa 15 minit sahaja untuk 24% bateri.

V15 Pro ini juga lengkap dengan ciri AI Body Shaping – boleh dikatakan ciri ini memang sangat berguna terutamanya bagi golongan wanita pada masa kini. Melaluinya, korang boleh menyesuaikan setiap aspek tubuh badan untuk kelihatan lebih langsing dalam foto atau video. So, korang bolehlah nampak cantik bergaya dari hujung kepala ke hujung kaki. Ecewahh…Kerlasss sis!

Last but not least! V15 Pro pun memang sesuai untuk korang yang kaki gamers. Sebabnya, smartphone ini mempunyai ciri Game Mode 5.0 – mengoptimumkan sumber sistem untuk prestasi permainan yang lebih baik. Dual-Turbo pula mengurangkan frame-drop hingga 300% dan meningkatkan permainan lancar.

Amacam geng? Betul tak kami kata V15 Pro ni kalau beli memang takkan menyesal? Kiranya, memang layan habis…Tambah pula, harga pun SUPER BEST, RM1,799 sahaja. Heyy, nikmat apa lagi yang korang nak dustakan? Jadi, jangan lupa beli okay! Adios~


King’s League II Kini Tiba Di Steam!

Sering pembukaan tirai LEVEL UP KL BIZ 2019, Kurechii dengan berbesar hati mengumumkan bahawa permainan terbaharu mereka iaitu King’s League II kini tersedia di Steam! League II pertama kali dilancarkan pada 19 September 2019 dan ia adalah sebahagian daripada permainan pertama di Apple Arcade.

Permainan ini dilihat menerima sambutan menggalakkan daripada banyak pihak dan lebih menatik, ia boleh didapati dalam 16 pilihan bahasa yang berbeza – sekaligus menjadikan permainan ini lebih mudah untuk diakses. Berikut adalah antara ciri-ciri menarik pada King’s League II :

Sekadar makluman sebagai susulan kepada LEVEL UP KL BIZ 2019, LEVEL UP KL PLAY 2019 juga bakal membuka tirai pada 9 dan 10 November 2019. Acara yang berlangsung selama dua hari ini bakal menampilkan pelbagai aktiviti menarik – termasuk liga suka, konsert, permainan video dan banyak lagi. Untuk maklumat lanjut, layari laman rasmi LEVEL UP KL PLAY.


Hisense Menjadi Penaja Rasmi Piala Dunia FIFA Qatar 2022!!!

Hisense, syarikat teknologi terkenal di dunia, telah menjalin kerjasama dengan FIFA untuk menjadi Penaja Rasmi Piala Dunia FIFA Qatar 2022  yang akan mewujudkan hubungan eksklusif antara penonton kejohanan di seluruh dunia dengan cara yang unik dan menarik.

Dengan bergabung dalam daftar Komersial Afiliasi untuk kejohanan yang akan datang, Hisense akan terlibat dalam pelbagai program termasuklah keterlihatan logo di pelbagai platform hingga kempen iklan global. Kerjasama yang dimulai pada tahun 2017, menjelang Piala Dunia FIFA di Rusia, juga mendapat kesempatan bagi Hisense untuk menyajikan pengaturcaraan video-atas-permintaan yang dibuat khusus kepada pelanggannya menggunakan kandungan Piala Dunia FIFA yang lalu, yang disampaikan melalui gabungannya Platform TV pintar VIDAA.

Menurut kajian di sekitar acara tersebut, penajaan Piala Dunia FIFA 2018  Rusia meningkatkan kesedaran mengenai TV Hisense di China sebanyak 12% dan secara global sebanyak 6%, dengan persembahan yang hebat di United Kingdom, Perancis, Kanada, Rusia, Sepanyol dan Jepun .

Hisense kini mempunyai lebih daripada 90,000 pekerja di seluruh dunia, bersama dengan 16 taman perindustrian dan 16 pusat penyelidikan dan pembangunan, yang merangkumi sistem penyelidikan dan pembangunan kolaborasi multinasional. Perniagaannya merangkumi multimedia, peralatan perumahan, sistem maklumat pintar IT dan industri perkhidmatan moden, sementara produknya telah dieksport ke lebih dari 160 negara dan wilayah. Menurut firma penyelidikan dan perundingan bebas, Hisense kekal sebagai pembuat TV terbesar keempat di dunia dari segi penghantaran unit (per angka tahun 2020).

Piala Dunia FIFA adalah perayaan untuk bola sepak global dan peluang penting bagi jenama untuk mempamerkan pencapaian teknologi yang inovatif dan meningkatkan pengalaman menonton peminat. Hisense mendorong inovasi untuk menyediakan pelbagai penyelesaian untuk keperluan pengguna yang semakin pelbagai dan untuk meningkatkan pembangunan industri.

FIFA World Cup Qatar 2022 akab bermula dari  21 November sehingga 18 Disember 2022. Bagi mendapatkan maklumat lanjut, layari  FIFA.com,  Hisense Malaysia dan follow @HisenseMalaysia di Facebook dan YouTube.


Redmi Menggoda Hasil Gambar Dari Smartphone Pertama Dengan Sokongan Lensa 64MP

Sejak kebelakangan ini, korang akan perasan pengeluar telefon pintar berlumba-lumba menghasilkan smartphone dengan lensa 64MP. Redmi juga dilihat tidak terkecuali apabila kini mula menggoda orang ramai dengan hasil foto dari lenda 64MP menerusi laman Weibo.

Memetik imej dikongsi, kualiti yang terhasil dilihat pada tahap terbaik dengan pendedahan tahap kejelasan yang padu bersama kemasan butiran yang teliti meskipun ia di zoom pada jarak yang sangat dekat. Pun begitu, tiada maklumat lanjut yang dikongsi dan Redmi dilihat masih berteka-teki mengenai peranti tersebut.

Terdahulu, CEO Realme juga pernah mengacah hasil foto dari lensa 64MP menerusi laman twitter rasminya. Untuk makluman, Realme dan Samsung juga merupakan antara jenama lain yang juga dikatakan sedang membangunkan smartphone dengan lensa 64MP.